ХВЖ Грециядан муддати ўтиб кетган тўловларни олди\n08:24 / 21.07.2015\nГреция Халқаро валюта жамғармаси олдидаги ўз муддатида тўлай олмаган 2 млрд евролик қарзини узди. Афина ХВЖ кредити бўйича 1 ва 13 июлдаги охирги иккита тўловни ўз вақтида амалга ошира олмаган эди.\n20 июль куни Афина Еврогуруҳдан қарздорнинг жорий қарзларини тўлаш учун сарфланадиган қисқа муддатли кредит – 7 млрд долларлик бридж-кредит олган эди. Ушбу пуллар Грециянинг ХВЖ ва Европа Марказий банки олдидаги қарзларини узиш учун сарфланди.\n16 июль куни Греция ислоҳотлар ҳақидаги қонунни қабул қилди. Бу қонунга кўра мамлакатда ХВЖ, ЕМБ ва Еврокомиссия талаб қилган қаттиқ тежамкорлик тартиби ўрнатилади. Бу чора-тадбирларнинг амалга оширилишига 61,31 фоиз греклар қарши чиққан эди.\nЯқин уч йил ичида Афина Европа Кенгашидан 86 млрд евро кредит олиши кутилмоқда. ХВЖда бу дастур давлатни инқироздан сақлаб қолмаслиги таъкидланмоқда. Жамғарма экспертлари кредитлар бўйича қарзларни тўлаш муддатини 30 йилга чўзишни ва қарзларнинг катта қисмини кечиб юборишни таклиф қилмоқдалар.


00:00 / 29.04.2009 | eski savollar | 4954\nАссаламу аълайкум ва рохматуллоҳ Аҳли сунна ва жамоа мазҳаби асосида пок ақида ва мусаффо Исломга интилиш, Қуръон ва суннатни ўрганиб амал қилиш, исломий маърифат тарқатиш, салафи соллих-улуғ мужтаҳидларга эргашиш, кенгбағирлик ва биродарлик рухини тарқатиш. Диний саводсизликни тугатиш, ихтилоф ва фирқачиликка барҳам бериш, мутаассиблик ва бидъат-хурофотни йўқотиш йўлида амалга ошираётган ишларингизда Аллоҳнинг ўзи мададкор ва ёрдамчи бўлсин. Қалбингиздаги эзгу нийятларингизни хосил қилсин. Сўрагувчи, ўқувчи мухлисингиз Андижон шаҳридан Хурматли Устоз мактубимни шахсан ўқиб жавоб беришингизни илтимос қиламан. Саволим масжидларимизда тақвим асосида белгиланган азон ва такбир вақтлари хақида. Аввало шаҳримиз масжидлардаги ва тақвимдаги намоз вақтлари. 27-30 апрел учун Бамдод Аср Шом ХуфтонАзон 3:55 17:20 19:20 20:45Такбир 4:30 17:30 19:22 21:0027-30 апрел учун тақвимда Бамдод Қуёш Аср Шом Хуфтон27апр 3:44 05:14 17:04 19:04 20:3430апр 3:50 05:10 17:07 19:07 20:37 1. Ўзимиздаги ва бошқа чиқарилаётган тақвимларнинг манбаи нима? 2. Хозирги замон ер ва қуёш харакатини ўрганиш илмлари қайси даражага етган? 4-5 дақиқа фарқи билан тўғрими ёки аниқ дақиқасигача тўғри келадими? 3. Мазҳабимзга асосидаги фиқҳий китобларда баён қилинган намоз вақтларининг хозирги тақвимлар билан мувофиқлиги қай даражада? 4. Фиқҳ китобларимизда баён қилинган бамдод намозининг мустахаб вақтини аниқлаб белгилаш учун қуёш чиқишидан (тақвимда белгиланган қуёш чиқиши) 40 дақиқа олдин такбир айтилса ўша масалага мувофиқ келадими? 5. Албатта масжидларимизда эхтиёткорлик юзасидан азон ва такбир вақтларини тақвимдагидан 8-10 дақиқа кечиктириб айтилади, аммо шом намози учун шу эхтиёткорлик зарурми?, чунки иккинчи тарафи таъхир қилишда кароҳият борлиги-чи? 6. 2009 йил учун чиқарилган тақвимда бамдод азонидаги аввалги йиллардагига нисбатан 14 дақиқалик тафовут хақида: Аввалги йилларда йўл қўйилган хатолик тўғриланди,-дейиляпди ва хақиқатда янги тақвимдаги ўзгариш бошқа давлатлар чиқарган тақвимларга мувофиқ. Аммо халқ орасида: Шунча йил бир ҳилда келган тақвим нега ўзгаради, Рамазон ойида оғизни ёпиш холатида янги тақвимга асосан кечикса рўзамиз нима бўлади?-деган гап сўзлар бор. Хурматли устоз! Ушбу масалада ёрдамингизга мухтожмиз, жавобини кутамиз. Хурмат ва эхтиром билан Сизга ташаккур билдириб хаққингизга дуо қилиб қоламиз...\nАгар савол беришдан олдин «излаш» белгиси бор жойга «тақвим» деб ёзиб бир оз кутганингизда мени овора қилмаган бўлармидингиз дейман. Лекин одамларимизни бунга ўргатиб бўлмаяпти. Чунки, уларнинг баъзилари буни истамайдилар. Яна қайтариб айтаман, тақвим масжид қавмини жамоат намозига бир вақтда жамлаш учун ёрдамчи омил холос. Ҳар бир намознинг кириш ва чиқиш вақти фиқҳ китобларида ҳадисларда келгани каби баён қилинган. Ўша икки вақт орасида ўқилган намоз қабул. Тақвимларда қуёш чиқиши ва ботишига қараб намоз вақтларини белгилашга ҳаракат қилинган. Қуёшнинг чиқиш ва ботиш вақтини эса, фалакиёт илми уламолари аниқлаганлар. Мисол учун, бугун қуёш фалон соатда ботади. Тақвимчилар ўша қуёш ботиш вақтини Шом намози вақти деб айтганлар. Ундан икки соат аввал Аср, бир ярим соат кейин Хуфтон. Айни тақвимда кўрсатилган вақтда намоз ўқиш фарз ҳам, суннат ҳам эмас. - Энг муҳими, тақвимни бошқалар чиқарди. Саволни уларга эмас, бошқаларга берилади. Жумладан, 14 дақиқалик тафовут ҳақида ҳам. Бу саволларни эгаларига берсангиз яхши бўлар эди.- Хусусан, тонг отиш ва қуёш ботиш вақтларида жуда аниқлик ва эҳтиётлик керак. Чунки, рўзани тутиш ва очишда ўта аниқлик зарурлиги ҳеч кимга сир эмас. Одамларда бу борада анча ташвиш, фикр ва мулоҳазалар бор. Бизга ҳам бир неча бор мурожаат қилинди. Масъул ва илмли кишилар кириб келаётган Рамазони шарифдан олдин барча зарур чораларни қўллаб аҳолига аниқ маълумот берсалар яхши бўлар эди.


Qalampir.uz - Инвесторлар Ўзбекистондан гапда эмас, амалда расмий кафолат талаб қиляпти. Натижа бўладими?\nИнвесторлар Ўзбекистондан гапда эмас, амалда расмий кафолат талаб қиляпти. Натижа бўладими?\n12:45, 24.10.2018 Жамият\nНафақат ёқилғи-энергетика соҳасида, балки бошқа йўналишларда ҳам инвестиция борасида етарли натижага эришганимизча йўқ.\nЎзбекистон Республикаси Президенти Шавкат Мирзиёев жорий йилнинг октябрь ойи бошида электр энергетикасидаги ишлар аҳволини чуқур таҳлил қилиш, соҳани янада ривожлантириш бўйича ўтказган йиғилишида давлат-хусусий шерикчиликни ривожлантириш ҳақида гапириб, бунда Туркия ва Корея тажрибасини мисол сифатида кўрсатган эди. Унга кўра, Туркияда электрнинг 60 фоизи, Кореяда 20 фоизи хусусий корхоналар томонидан ишлаб чиқарилади.\nЎзбекистонда электр энергиясини ишлаб чиқариш, сотиш ишлари бошига неча йилларким “Ўзбекэнерго” ўтириб олган. Бу сўзсиз монополия дегани. Устига устак “Ўзбекэнерго”нинг келтираётган фойдаси юқори эмас, аксинча, электр энергиясини таннархидан пастга сотади. Соҳада эса рақобат бўлмас экан, ривожланиш ҳам бўлмайди.\nДунёнинг кўплаб мамлакатларида қуёш батареяларидан электр энергиясини олиш, чиқиндидан газ олиш каби ноодатий тажрибалар қўлланиляпти. Ўзбекистон ҳам аллақачон бу тажрибаларни ўзлаштиришга ҳақли. Бу эса инвесторлар киритган инвестиция ҳисобига бўлади. Нафақат ёқилғи-энергетика соҳасида, балки бошқа йўналишларда ҳам инвестиция борасида етарли натижага эришганимизча йўқ.\nИнвесторга нима керак? Бир мамлакат ҳудудига жойлашиб, фаолиятини хавфсиз ва кафолат билан қуриш, маҳсулоти ёки хизматини бир неча йиллар давомида тўсиқларга учрамай сотиш. Бунинг учун эса ўша мамлакат “келинглар” деб бағрини очиши билан бирга, ҳуқуқий кафолат бериши, қонунларини ҳам бутун дунёга тўғри келадиган қилиб қўйиши керак. Бу борада Ўзбекистонда қилиниши керак бўлган ишлар анчагина.\nАйтайлик, Туркияда қурилган кўприклар хорижий инвесторлар пулига бунёд этилган. Мамлакат эса инвесторга ҳуқуқий кафолат берган. Масалан, кунига 1000 та машина ўтади. Агар 998 та ўтиб қолса, қолган иккитасининг пулини давлат тўлаб беради, деган шарт билан ўзаро шартнома тузилган ва бу шартномани тарафлари хоҳиши ва кайфиятига кўра буза олмайди. Ўзбекистонга киришни истаётган инвесторлар ҳам Ҳукуматдан ана шундай кафолат берувчи расмий ҳужжат талаб қилмоқда.\n“Qalampir.uz” ушбу масалада Ўзбекистон Республикаси Бош вазири ўринбосари – Молия вазири Жамшид Қўчқоровга юзланди.\nҚўчқоровнинг бу борадаги жавоблари билан тез орада танишасиз.\nТеглар:Инвестор Инвестиция Жамшид Қўчқоров\nМашҳур “Титаник” кемаси қайта қурилади\n10:26, 30.01.2019 2 901\n10:12, 30.01.2019 3 491\n15:04, 28.01.2019 5 523\n13:34, 26.01.2019 5 327\n12:39, 18.01.2019 912


Саудия Арабистони “араб НАТОси”ни тузишга киришди | Azon.uz - Ахборот-таҳлилий портал\nСаудия Арабистони “араб НАТОси” деб ҳам аталувчи Яқин Шарқ стратегик альянсини тузишга киришди. Бу ҳақда мамлакатнинг расмий ахборот агентлиги SPA хабар тарқатди.\nЯқин Шарқ стратегик альянсини тузиш доирасида Риёзда АҚШ ва араб давлатлари иштирокида йиғилиш бўлиб ўтди. Унда Саудия Арабистонидан ташқари БАА, Баҳрайн, Кувайт, Ўмон, Иордания ва Қатар вакиллари иштирок этди. Йиғилишда янги альянснинг дунё ва минтақадаги барқарорлик ва хавфсизликни мустаҳкамлашга хизмат қилиши таъкидланди.\nЯқин Шарқ стратегик альянсини тузишга 2017 йилнинг августида Риёзда бўлиб ўтган АҚШ ва араб давлатлари саммитида келишиб олинган эди.\nСаудия Арабистони АҚШ БАА Баҳрайн Кувайт Иордания Қатар Ўмон\n13:13 13.08.2019 4091


Муваққат ҳукумат бакиевчиларни жазоламоқчи\nҚирғизистон Муваққат ҳукумати раисаси ўринбосари Алмазбек Атамбаев 7 апрел куни Бишкекда халойиққа қарата ўқ отишга буйруқ берганлар суд олдида жавоб беради, деган қатъий ишончда.\nБишкекдаги 7-8 апрел воқеларида халққа қарши ўқ отганлар ва ўқ отишга буйруқ берганлар жазосиз қолмайди. Бу ҳақда Қирғизистон муваққат ҳукумати вакиллари расман билдирдилар.\nҚирғизистон ҳуқуқ-тартибот тузилмалари тарқатган хабарларда айтилишича, шу кунгача апрел воқеларида 85 одамнинг ўлимига ва мингдан ортиқ одамнинг турли жароҳат олишига сабабчи деб гумон қилинмиш бир қатор собиқ амалдорлар қўлга олинган.\nҚирғизистон муваққат ҳукумати расмийларининг билдиришича, ҳуқуқ-тартибот тузилмалари ўтказган дастлабки текширув натижасида 7 апрел куни халққа қарши 50 снайпер ўқ отгани аниқланган.\nМуваққат ҳукумат раиси ўринбосари Алмазбек Атамбаев уларнинг 7 нафари қўлга олинганини, қолганлари ҳам қидирувда эканини айтди. Шунингдек, Алмазбек Атамбаев ўқ отишга буйруқ берганлар ҳам суд олдида жавоб беради, деган қатъий ишончда.\n- Бирорта ҳам айбдор одамни четда қолдирмаймиз. Керак бўлса Қурмонбек Бакиевни ҳам олиб келиб, суд қиламиз, деди Алмазбек Атамбаев.\nАйни пайтда Қирғизистон собиқ президенти Қурмонбек Бакиев ҳукуматида ишлаган 20 га яқин одам тергов қилинмоқда. Уларнинг орасида президент котибияти бошлиғи Оксана Малеваная ҳам бор. Унинг қамоққа олинишига Қирғизистон Хавфсизлик Кенгаши собиқ котиби Элмурза Сотиболдиевнинг терговда “норозиларга ўқ отиш тўғрисидаги буйруқ Оксана Малеваная иштирокида қабул қилинган” деган кўрсатмаси сабаб бўлди.\nБироқ нодавлат ташкилотлари, апрел воқеалари иштирокчилари ва бу воқеаларда қурбон бўлганларнинг қариндош-уруғлари 7 апрел воқеаларида одамларга ўқ отишга буйруқ берган асосий айбдорлар деб айтилаётган Қурмонбек Бакиев ва унинг укаси Жаниш Бакиевларнинг қамоққа олинишини талаб қилаётирлар. Норозилар мана шу талаб билан Бишкекдаги парламент биноси ва Белорус элчихонаси олдида тез-тез намойишларни ўтказмоқдалар.\n12 май куни ўтган митинглардан бирида эса таниқли ҳуқуқ ҳимоячиси Тўлайқан Уметалиева Бакиевнинг апрел воқеаларидаги ҳаракатларини ўрганиш учун комиссия ташкил этишни талаб қилди:\n- Давлат комиссияси тез орада тузилмаса, вақтни қўлдан бой берамиз. Бунинг оқибатида эса керакли далиллар ҳам йўқ бўлади. Натижада Қурмонбек Бакиевни жиноий жавобгарликка тортиш масаласи ҳам савол остида қолиши мумкин, дейди Тўлайқан Уметалиева.\nШу кунларда Қурмонбек Бакиевни Қирғизистонга қайтариш ва жиноий жавобгарликка тортиш талаби жамоатчилик орасида жуда кучаймоқда. Сиёсатшунос Марс Сариевнинг айтишича, бунга мамлакатдаги вазиятнинг беқарорлиги сабаб бўлаётир:\n- Хорижий давлатлар ҳам бу борада ташвиш билдирмоқдалар. Албатта, Бакиевни қўлга олиш осон иш эмас. Бироқ Бакиев озодликда қолар экан, мамлакатдаги вазият беқарор бўлиб қолавериши мумкин. Шунинг учун ҳам Бакиевни қамоққа олиб, уни сиёсий фаолиятдан четлатиш зарур, дейди Марс Сариев.\nАйни пайтда Қирғизистон Бош прокуратураси Қурмонбек Бакиевнинг Бишкекка қайтарилишини талаб қилиб, Белорус Бош прокуратурасига мактуб жўнатган. Бу илтимос хозирча жавобсиз қолмоқда.\nСобиқ президентнинг ўғли Максим Бакиев эса Латвияда экани айтилмоқда. Сўнгги хабарларга қараганда, Латвия полицияси Интерпол қидирувида бўлган Максим Бакиевни қўлга олиш ҳаракатини бошлаган.


Қорақалпоқдаги Президент мактаби... » Фаровон юрт\nҚорақалпоқдаги Президент мактаби...\nАзиз болажонлар! Сиз ҳам чет элдаги нуфузли ўқув даргоҳларида таҳсил олишни истайсизми? Бунинг учун хорижий тилни билиш керак, албатта. Бугун сизларга таништирмоқчи бўлган ўқувчилар олдиларига қўйган юксак марраларни забт этаётган ёшлардан. Улар Қорақалпоғистон Республикаси, Нукус шаҳрида ташкил этилган Президент мактабининг энг фаол ва аълочи ўқувчиларидир.\nАрсланбек Калбаев – таълим маскани «Ўқувчилар иттифоқи» президенти. У раҳбарлигидаги «Генератион» жамоаси турли тадбирларни ташкиллаштиришда ва ўқувчиларни тўгаракларга жалб этишда фаол иштирок этади. Арсланбек ҳозирда ахборотни таҳлил: мантиқий ва танқидий фикрлаш, илғор ғояларни ижтимоий ҳаётга татбиқ қилишни мақсад қилган "Охиана Феллоwс Инубатор" лойиҳаси фаолларидан бири.\nБугунги кунда Президент мактабининг 9-синфида таҳсил олаётган ўқувчи корейс тилида бемалол сўзлаша олади.\n– Келажакда танлаган соҳамнинг етук мутахассиси бўлиб, ватанимга нафи тегадиган инсон бўлишни мақсад қилганман, – дейди "КЕНГУРУ" халқаро математика олимпиадасида юқори баллни қўлга киритган А.Калбаев.\nБатирбек Султанмуратов – мард, қизиқувчан, тиришқоқ ўқувчи. "Генератион" жамоасида актив аъзолардан бири. Мактабнинг ижтимоий ишлар министри. Математика ўқитувчиси Мр.Ричард ва инглиз тили фани устози Венера Бекмуратова томонидан ўтказилган "Хазинани излаб" лойиҳасида Батирбекнинг жамоаси иккинчи ўринни эгаллади. У география фани олимпиадаси Нукус шаҳар босқичида 3- ўринни эгаллаган.\nАртур Шамшетдинов – "ТЕД Х" ва Заковат интеллектуал ўйинининг мактабдаги асосчиларидан бири. Унинг иштирокидаги жамоа таълим масканида ўтказилган "Треасуре Ҳунт" мусобақасида биринчи ўринни эгаллади. Робототехника тўгараги аъзоси ҳисобланган ўқувчи жамоаси билан мактабда ўтказилган "Робосумо" мусобақасида биринчи ўринни эгаллади.\nШунингдек, ушбу билим масканида Азизбек Курбанбаев, Манзилбек Карлибаев ва Ҳурлиман Гобенова сингари истеъдодли, ташаббускор ўқувчилар ҳам таълим олишади.\nҲа, айтмоқчи, АКФА университетида 11-синф ўқувчилари ва академик лицейларнинг охирги босқич ўқувчилари ўртасида математика, кимё, биология ва инглиз тили бўйича бўлиб ўтган олимпиадада ушбу мактабдан қатнашган 11-синф ўқувчиси Бийбимарям Жолдасбаева муносиб иштирок этиб, 15 миллион сўм пул мукофотини қўлга киритди.\nЎқувчилар эришган муваффақиятларида Нурсулув Балтабаева, Латофат Уразалиева, Медет Бекназаров Светлана Железнова сингари фидойи устоз-мураббийларнинг меҳнатлари эътирофга лойиқ. Қорақалпоғистоннинг фахри бўлган Президент мактабида ана шундай билимли, юксак салоҳиятли ёшлар таълим олишади. Улар юртимизнинг янада гуллаб-яшнашида муносиб ҳиссаларини қўшишига ишонамиз.\nAdmin. Жойлаштирган санаси: 13-04-2021, 16:56\nАсосий сахифа » Таҳлилий мақолалар » Қорақалпоқдаги Президент мактаби...


BBC Uzbek - Mintaqa - Қирғизистон: Уч собиқ коалициячи партия янги ҳукумат тузишмоқчи\nҚирғизистон: Уч собиқ коалициячи партия янги ҳукумат тузишмоқчи\nСўнгги янгиланиш 4 сентябр 2012 - 08:01 GMT\nҚирғизистон ҳукумати 22-август куни тарқалиб кетганди\nАмалдаги ҳукумат парчаланиб кетишидан икки ҳафта ўтиб, Қирғизистондаги уч партия янги коалицияга киришга рози бўлишган.\nБу гал собиқ маъмурият таркибида бўлган Қирғизистон Социал-демократлар партияси, "Ота-Макон" ва "Ор-Номус" партиялари янги коалиция тузиш истагини баён қилишган.\nЎтган шанба куни истеъфо берган Қирғизистон Бош вазири Омурбек Бабановнинг "Республика" партияси эса, янги иттифоқ таркибида бўлмайди.\nҚирғизистон Президенти Алмазбек Атамбаев ўтган ҳафта Социал-демократлар партиясига янги коалиция тузиш вазифасини топширганди.\nҚирғизистоннинг сўнгги ҳукумати шу йилнинг 22 август куни тарқалиб кетганди.\nБунга "Ота-Макон" ва "Ор-Номус" партияларининг коалиция таркибидан чиқиб кетишлари сабаб бўлганди.\nУлар мамлакат иқтисодининг танг аҳволга келиб қолгани ва Бош вазир кенг қулоч ёйган порахўрлик ҳолларининг олдини ололмаётганини айтиб, шундай қарорга келганликларини маълум қилишганди.\nКоалиция аъзоларига кўра, янги Бош вазирликка бирор бир партия таъсири остида бўлмагани учун президент маъмурияти раҳбари Жонтўра Сотиболдиевнинг номзодини илгари суришмоқчи.\nУнинг номзоди келаси ҳафта мамлакат парламентида овоз беришга қўйилиши кутилмоқда.\nҚирғизистонда яқиндан бошлаб жорий этилган ва ҳозирча Марказий Осиёда ягонаси бўлган парламент тизимини Социал-демократлар партияси фаол дастаклаб келади.\nКеча бўлиб ўтган йиғинда коалиция аъзолари бирор бир янги сиёсатларини очиқлашмаган.\nБироқ бундан аввал асосий мақсадлари коррупцияга барҳам бериш ва Қирғизистонга сармоя жалб этиш эканини айтишганди.\nҚирғизистон иқтисоди асосан Канаданинг Centerra Gold ширкатига тегишли "Қумтор" олтин конидан келаётган даромад ва четдаги меҳнат муҳожирлари юбораётган маблағларга қараб қолган.\n"Ота-Макон" партияси аъзоларининг айтишларича, аввалги ҳукумат таркибидан чиқишга қарор қилишган пайтда Қирғизистон қарийб 3 миллиард долларлик ташқи қарзини тўлолмаслик даражасига келиб қолган бўлган.\nУч партиядан иборат янги коалиция ҳисобига 120 нафар парламент аъзосидан 67 таси тўғри келади.\n"Ота-Макон" партияси лидери Омурбек Текебаев парламентдаги қолган икки мухолиф партиядан бўлган 15 нафар вакилни ҳам ўзларига оғдиришга умид қилмоқда.\nЙилларки Қирғизистондаги сиёсий вазият беқарорлигича қолмоқда.\nҚирғизистон сўнгги йилларда қатор инқилобларга саҳна бўлган ва бундан икки йил бурун мамлакат жанубида юз берган этник низоларда аксарияти ўзбеклардан иборат юзлаб инсонлар қурбон бўлишганди.\nМинтақадаги энг қашшоқ давлатлардан бири бўлган Қирғизистонда ҳам АҚШ вa ҳам Россия ҳарбий базалари жойлашган. Ҳар икки давлат ҳам бу ерда ўз таъсирларини сақлаб қолишга уриниб келишади.\nҚирғизистонда "Республика" партияси коалиция барпо этиш музокараларида\nҚирғиз раҳбари коалиция тузишни Социал Демократларга топширди


Тошкентда телефон сотувчилари ўртасидаги пичоқбозлик натижасида бир киши вафот этди – Газета.uz\nТошкентда телефон сотувчилари ўртасидаги пичоқбозлик натижасида бир киши вафот этди\nТошкентдаги «Малика» савдо мажмуасида телефон савдоси билан шуғулланувчи фуқаролар ўртасида пичоқбозлик содир бўлди. Натижада бир киши вафот этди, яна бир киши жароҳат олиб, шифохонага ётқизилди.\nLotinchada 12 сентябрь 2021, 22:22 Жамият\nТошкент шаҳар ИИБ матбуот хизмати ижтимоий тармоқларда тарқалган «Малика» савдо мажмуаси олдида пичоқбозлик бўлганлиги ҳақидаги видеохабар бўйича муносабат билдирди.\nМаълум қилинишича, 12 сентябрь куни тахминан соат 12:00 ларда Шайхонтоҳур тумани КХАЙ ва Лабзак кўчалари кесишмаси ёнида жойлашган кафенинг олдида «Малика» савдо мажмуасида телефон савдоси билан шуғулланувчи бир нечта фуқаролар ўртасида жанжал юзага келган.\nЖанжал натижасида 1977 йилда туғилган Т.Б. кўкрак қафаси соҳасида санчилиб кесилган жароҳатлари билан вафот этган. Шунингдек, 1988 йилда туғилган М.А. бир неча жойидан санчилиб кесилган жароҳатлари билан тиббиёт муассасасига олиб борилган.\n«Жиноятни содир этишда гумонланаётганларни аниқлаш, шунингдек жиноят гувоҳлари билан тергов ҳаракатларини амалга ошириш учун жанжалда иштирок этган барча шахслар ички ишлар бўлимига олиб борилган. Ушбу шахсларни ички ишлар бўлимига олиб бориш жараёни акс этган видео, шунингдек, воқеа жойини ўраб олиб, кўздан кечириш жараёни акс этган видео ижтимоий тармоқларда тарқалган», — дейилади хабарда.\nҲозирда мазкур ҳолат юзасидан Тошкент шаҳар Прокуратураси томонидан Жиноят Кодексининг 97-моддаси 1-қисми («Қасддан одам ўлдириш») билан жиноят иши қўзғатилиб, тергов ҳаракатлари олиб борилмоқда.\nЭслатиб ўтамиз, «Малика» савдо мажмуасида бу каби ҳолатлар тез-тез содир бўлиб туради. Хусусан, ўтган йилнинг декабрида 21 ёшли фуқаро мажмуанинг кириш қисмида 27 ёшли фуқаронинг бел ва лунж қисмларига ўртача оғир даражадаги жароҳатларни етказган эди.\nБундан ташқари, 2018 йилнинг июль ойида муқаддам судланган Саиднўъмон Акбаров «Малика» савдо мажмуаси автотураргоҳида ўзаро жанжал оқибатида телефонлар сотувчилари Х.С., А.А. ва Ж.М.га пичоқ билан жароҳат етказиб, воқеа жойидан яширинган.


2 июль куни хатмоналар якунига етказиладиган Тошкент шаҳридаги жоме масжидлар\n12:19 / 02.07.2016\nРамазони шарифнинг ғанимат кунлари қолди. Бу дамларда ибодат ва яхшиликка ҳарис бўлиб Тангримиз раҳмати ва мағфиратларига эришиб олишликнинг айни вақтидир. Шаҳримиз масжидларида адо этилаётган Қуръони Карим хатмоналари ҳам поённига етиб бормоқда. 2 июль куни Тошкент шаҳридаги қуйидаги масжидларда Қуръони карим хатмонаси бўлиб ўтади:\n1. “Абу Ҳурайра” жоме масжиди. (Манзил: Учтепа тумани, Қорёғди (Содиқ Мирзаев) кўчаси 2-а уй) Масжид имом-хатиби - Нодиров Бойкенжа. Қори: Рахмонбердиев Абдулазиз.\n2. “Хутон” жоме масжиди. (Манзил: Бектемир тумани, Бектемир кўчаси, 46-уй.) Масжид имом-хатиби - Сайдалиев Мўминжон. Қори: Шукруллаев Муҳаммадбобурхон, Тўраев Аҳмад.\n3. “Исломобод” жоме масжиди. (Манзил: Олмазор тумани, "Ачаобод" маҳалласи, Сағбон кўча, 244-уй.) Масжид имом-хатиби - Йўлдошев Абдуллоҳ. Қори:Хаитбоев Муҳаммадали.\n4.“Хўжа Аламбардор” жоме масжиди. (Манзил: Шайхонтоҳур тумани, Янгиобод маҳалласи, Камолон кўчаси 71-уй. Масжид расмий веб-сайти: www.kamolon.uz.) Масжид имом-хатиби - Раҳмонов Раҳимберди. Қори: Абдулмажидов Ҳусайнхон.\n5. “Ҳофиз Кўҳакий” жоме масжиди. (Манзил:Олмазор тумани, “Ҳофиз Кўҳакий” маҳалласи, Сағбон кўчаси, 61-уй.) Масжид имом-хатиби-Тошпўлатов Абдурасул. Қори: Маҳмудов Муҳаммадяҳёхон, Камолов Шавкатжон.\n6. “Тепамасжид” жоме масжиди. (Манзил: Мирзо Улуғбек тумани, Ф.Хўжаев маҳалласи, Тепамасжид кўчаси 2а-уй) Масжид имом-хатиби - Орифзода Абдуллоҳ. Қори: Асранов Иброхим, Зикрияев Сайид Афзалхон.\n7. “Ҳазрати Али” жоме масжиди. (Манзил:Учтепа тумани, Назарбек кўчаси, 32-уй) Масжид имом-хатиби - Шарипов Салоҳиддин. Қори: Жалалов Зайнитдин, Мажидов Муҳаммадсолиҳ.


СамДУ – менинг университетим, менинг фахрим\nМен таҳсил олган Самарқанд Давлат университети (СамДУ) 600 ёшга тўлди. Бу шунчаки ҳавойи ифтихор эмас. Бунинг мустаҳкам илдизлари ва шонли тарихи бор.\nСамарқанд азалдан билимлар бешиги, дунё фозиллари орзу қилган муаззам кент ҳисобланади. Бу табаррук заминда туғилиб вояга етган, дунё тамаддунига муносиб ҳисса қўшган қатор алломалар, олим-у фузалолар бор. Қолаверса, Самарқанд бундай маъмурликка ўз-ўзидан муносиб бўлиб қолмаган. Темурийлар даври ренессанси илм-фан ва маданият тамал тошини қўйган бўлса, Мирзо Улуғбек замонида бу кўҳна кентнинг довруғи давонлар олган.\nЁш авлодни комил инсон этиб тарбиялаш, фозил одамлар шаҳрини барпо этиш орзуси ҳамиша боболарнинг бош маслаги бўлган. Шу маънода шаҳарда илм-фанга юксак даражада эътибор қаратилган. Ўзига хос илмий мактаблар, муҳит, зарур шарт-шароит мавжуд бўлгандагина етук салоҳият эгалари камол топади. Ҳудудда IX-X асрлардан бошлаб кўплаб мактаб-у мадрасалар фаолият кўрсатган экан, демак, тарихчи-олимлар, илм-фан намояндалари, халқаро экспертлари Самарқанд давлат университети тамал тоши ўрта асрларда қўйилган Мирзо Улуғбек мадрасайи олиясининг вориси эканини бежиз қайд этишмаяпти.\nШу вақтгача 1918 йилда иш бошлаган дорилфунун (Ҳозирги Ўзбекистон Миллий университети) мамлакатимиздаги илк олий таълим муассасаси сифатида кўрсатиб келинган. Самарқанд давлат университетининг таъсис этилиши эса 1927 йил деб қайд этилади. Аммо бу улкан дарахтнинг кўзга ташланиб турган қисми...\nАслида эса Самарқанд давлат университети бир географик ҳудудда жойлашуви, тарихий-меъморий иншоотлар, асрлар оша бизгача етиб келган қўлёзмалар, нодир асарлар, маънавий муҳит, анъаналари, қадриятларига кўра, Самарқандда 1420 йилдан иш бошлаган Мирзо Улуғбек мадрасайи ¬олиясининг вориси экани ойдинлашди. Бу юртимиз тарихида фаолият кўрсатган олий мадрасалар бугунги кундаги олий таълим даргоҳларининг «аждоди» эди, деган фикрни беради.\nТўғри, ўрта асрларда ҳар қандай ўқув маскани таълимининг асосини ислом таълимоти ташкил этган. Шу билан бирга, мадрасаларда дунёвий фанлар ҳам ўқитилганки, буни асло инкор этиб бўлмайди. Жумладан, Мирзо Улуғбек мадрасасида ислом таълимоти билан бирга, математика, астрономия, физика, кимё, геодезия, фармакология, тиббиёт, тарих, фалсафа, адабиёт каби ижтимоий-гуманитар, аниқ ва табиий фанларнинг ўқитилиши иккинчи Шарқ Ренессансининг вужудга келишига туртки бўлган.\nТарихчи олим, шоир Зайниддин Восифий ўзининг «Бадоэъ ул-вақоэъ» («Гўзал воқеалар») асарида Улуғбекнинг Самарқандда бино қилдирган мадрасайи олиясига мударрис тайинлаш билан боғлиқ бир лавҳани ¬тасвирлаган. Унда ёзилишича, ҳижрий 813, милодий 1420 йил куз фаслининг фараҳбахш куни мадраса қурилиши ниҳоясига етган. Ҳаммаёқ саранжом-саришта. Олимлар, толиби илмлар, қозию қуззот, сарой аҳли янги мадраса ҳовлисига жам бўлган. Барчани бу фирдавсмонанд мадрасанинг биринчи мударриси ким бўлиши масаласи қизиқтирар эди. Мирзо Улуғбек тўпланганларга мурожаат қилиб, «Ҳамма илмларда етукликка эришган киши мадрасанинг биринчи мударриси бўлсин», дейди. Шунда одамлар орасидан бир киши чиқиб «Мен имтиҳон топшираман», дея даъво қилади. У Мирзо Улуғбек раҳбарлигида 90 олим ва талаба ҳузурида Батлимуснинг (Клавдий Птоломей) «Ал-мажистий» асари бўйича имтиҳон дарси ўтади. Синовдан ниҳоятда юксак савияда ўтган бу инсон ўз даврининг етук олими ва мударриси Шамсиддин Муҳаммад Хавофий эди.\nБу тарихий манба 1420 йил 21 сентябрда мадрасада ўқув йили бошланган экан, деган хулосага келишга асос бўлса не ажаб?\nХабарингиз бор, маданият, илм-фан, санъат ва адабиёт бешигига айланган ушбу олий даргоҳда Мирзо Улуғбек, Қозизода Румий, Ғиёсиддин ал-Коший ва Али Қушчи каби етук олимлар фаолият олиб борган. Мирзо Улуғбек 1018 та юлдузнинг ҳолати ва жойлашуви баён қилинган астрономия жадвалини тузган. Ушбу асар астрономик ўлчовлар бўйича 16 аср давомида яратилган биринчи янги каталог эди. Ал-Коший биринчи бўлиб ўнлик касрларни илмий истеъмолга жорий этди, эркин даражалар илдизларининг изчил яқинлашиб бориши ва уларни топиш методларини ишлаб чиқди. Кейинчалик илмий муассасани тарк этишга мажбур бўлган Али Қушчи Истанбул университетининг асосчиларидан бирига айланди.\nТарихнинг рад этиб бўлмас бу ҳақиқати таълим тизимининг Самарқанд заминида узлуксиз давом этганига асос бўла олади ва Самарқанд давлат университетининг илмий-педагогик асослари ҳув ўша сиз-у биз ифтихор билан тилга оладиган Мирзо Улуғбек мадрасайи олияси тизимига бориб туташади.\nБарча соҳада бўлгани каби таълим тизимида ҳар ҳар бир даврнинг ўз ифтихорлари бўлади. Қадим Регистон майдонидаги Мирзо Улуғбек мадрасаи олияси, шак-шубҳасиз, Самарқанд дорилфунунининг «бешиги», унинг ташкилий асоси ва негизи, дедик. Ушбу «Алма-матер»да Абдураҳмон Жомий, Алишер Навоий, Али Қушчи, Мавлоно Нафис Самарқандий. Бадахший каби мавлонолар таҳсил олишган ва кейинчалик толиби илмларга сабоқ беришган бўлса, Мирзо Улуғбек астрономик мактабининг вакиллари Ғиёсиддин Коший, Жамшид ибн Маъсуд, Қозизода Румий, Али Қушчи Муҳаммад Хавофийлар мадраса дорилфунунда математика, астрономия, ҳисоблаш асослари, география каби дунёвий фанлардан дарс берганлар. Ушбу муаззам “илм-маърифат бешиги” замирида камол топган Самарқанд дорилфунунида эса бир неча юз минглаб. юқори малакали мутахассислар етишиб чиққан. Бинобарин Иброҳим Мўминов. Султон Умаров, Убай Орипов, Яхё Ғуломов, Аловуддин Баҳовуддинов, Воҳид Абдуллаев, Акбар Отахўжаев, Акобр Адҳамов, Тошпўлат Ширинқулов, Ботурхон Валихўжаев, Сайид Шермуҳаммедов, Шавкат Воҳидов, Толиб Мўминов, Mухсин Ашуров каби академик олимлар шулар жумласидандир. Ҳамид Олимжон, Уйғун, Миртемир, Усмон Носир, Ҳабиб Юсуфий, Шароф Рашидов, Асқад Мухтор каби ўнлаб ижодкорлар ҳамда давлат, маданият ва фан арбоблари мана шу университетда вояга етганлар.\nБугунги кунда Самарқанд Давлат университетининг 14 та факультет ва 63 та кафедраларида 34 та таълим йуналиши ва 40 та магистратура мутахассислиги бўйича 13000 га яқин талабалар таҳсил олмоқда. Уларга 800 дан ортиқ профессор-ўқитувчилар, жумладан, 3 нафар ЎзФА академиклари, 81 нафар фан докторлари ва 311 нафар фан номзодлари таълим беришмоқда. 40 дан ортиқ мутахассисликлар бўйича фалсафа доктори (Phd) ва фан докторлиги (DSc.) докторантуралари, уларнинг ҳимоясини ўтказувчи 9 та илмий кенгашлар фаолият юритмоқда. Бундан ташқари, олийгоҳ профессор ўқитувчиларининг саъй-ҳаракати, талабалар билан ҳамкорликда самарали иш олиб боришлари натижасида 14 та илмий мактаб шаклланган.\nМустақиллик йилларида университет талабаларидан 19 нафари Ўзбекистон Республикаси Президенти номидаги давлат стипедиялари, 98 нафари эса атоқли шахслар номидаги давлат стипендияларини, 9 нафар талаба эса “Зулфия” номидаги давлат мукофоти олишга сазовор бўлишган. 7 нафар талаба жаҳон чемпиони, 57 нафар талабалар Осиё чемпиони, 170 нафардан ортиқ талаба Ўзбекистон чемпиони, 300 нафардан ортиқ талабалар универсиада чемпиони ва совриндорлари бўлишган.\nУниверситет профессор-ўқитувчилардан 1 нафари “Буюк хизматлари учун”, 5 нафари “Эл-юрт ҳурмати”, 5 нафари “Меҳнат шуҳрати” орденлари, 3 нафари “Шуҳрат” медали билан тақдирланган, 3 нафари “Ўзбекистон фан арбоби” ва 6 нафари “Ўзбекистонда хизмат кўрсатган ёшлар мураббийси” унвонларини олишган.\nМен ҳам мана шундай муқаддас олийгоҳда таҳлис олганимдан ўзимни бахтиёр ҳис этаман! Университет том маънода ҳаётимда бурилиш ясади. Бу даргоҳда олинган таълим, устозлар заҳмати ижодкор бўлиб етишишимда, китобхонлар эътиборига тушишимда муҳим аҳамият касб этди. Мен илк ҳикоямни шу даргоҳда ўқиётган кезларим – талабалик давримда қоғозга туширдим ва йиллар ўтгани сайин Ўзбекистон халқ ёзувчиси Ўткир Ҳошимов, Тоҳир Малик, улар билан бир қаторда Улуғбек Ҳамдам, Собир Ўнар, Луқмон Бўрихон, Қўчқор Норқобил, Исажон Султон, Абдуқаюм Йўлдош каби асримизнинг қатор етакчи адиблари эътиборини қозондим. Қисса ва ҳикоялардан иборат “Ой ботмаган кечалар”, “Қанотсиз қушлар”, “Номус ва ҳаёт” номли китобларим нашр этилди, адабий даврада дўстлар орттирдим, сўз сеҳрини, сўз қудратини чуқурроқ ҳис этдим. Бу менинг бахтим деб айта оламан!\n“Ўзбекистон тарихи” телеканали катта муҳаррири


Марадона Дани Алвесни ҳақоратлади\n12:18 / 20.06.2017\nАфсонавий футболчи Диего Марадона «Ювентус»нинг бразилиялик ҳимоячиси Дани Алвесни тентак деб атади.\n«Дани Алвес — тентак. У ҳимоячи, аммо у ўз позициясида ўйнамайди. У Кафу ёки Майконга тенглаша олмайди, бу футболчилар ҳам Бразилия терма жамоасида қанот ҳимоясида зўр ўйнашган. Дани Алвес ўйин давомида 3 марта тўпга тегинса, 8 марта рақибни тепади.\nУ ҳақда гапиргандан кўра, кетганим маъқул», — дея Марадонанинг сўзларини келтирган TyC Sport.\nБундан аввалроқ Алвес Лионель Мессини Марадона билан тенглаштириш керак эмаслиги, Месси 5та «Олтин тўп» эгаси эканини айтганди. У шунингдек, Аргентинанинг 1986 йилдаги жаҳон чемпиони бўлиши Марадона қўли билан гол уриши туфайли рўй берганини эслаб ўтган.\nЮвентус Диего Марадона Дани Алвес\n«Наполи» ютқазди, «Ювентус» етиб олди


Олий Мажлис Сенати раисининг биринчи ўринбосари Содиқ Сафоев Кирилл Алтманнинг «Alter Ego» лойиҳасига интервью берди. Суҳбат давомида ҳозирги иқтисодий тизим, Ўзбекистон қандай йўлдан кетаётгани ҳақида савол билан мурожаат қилинди.\n«Мен Ўзбекистон ривожланиш йўлида бошқа қандайдир моделни, у Корея, Туркия ёки Хитой модели бўладими, ўзига олганини эслай олмайман. Тўғри, қандай моделдан кетаётганини аниқлашга ҳаракат қилишган. Бироқ, Ўзбекистон ўшанда ўзининг алоҳида йўли борлигини маълум қилган. Мен учун ҳам бу сўроқ остидаги катта масала бўлиб келган, олдин ишлаганимда ҳам «иқтисодиётнинг ўзбек модели» деган иборани қабул қилмаганман. Бутун инсоният ривожланишнинг умумий принципларига эга. Албатта, миллий жиҳатлар ҳам бор, аммо ўз иқтисодий моделида термин сифатида иқтисодиёт ривожининг умумий қонунларга эътибор бермаслик назарда тутилса, буни қабул қилиб бўлмайди.\nМенинг фикримча, бугунги кунда президент ташаббуси билан олиб борилаётган янги сиёсат кўпчилик учун кутилмаган бўлди. Ўзбекистон ривожланиши йўлининг бундай қатъий, инқилобий ўзгаришга юз тутишини камдан-кам одам кутганди. У оддий: дунёвий демократия, очиқ жамият, ижтимоий йўналтирилган бозор иқтисодиёти. Менинг фикримча, биз интилаётган модел - дунёвий демократия, очиқ жамият, ижтимоий йўналтирилган бозор иқтисодиёти - ягона тўғри модел. Муқобили йўқ», деди Содиқ Сафоев.


Ўзбекистоннинг Франциядаги элчиси каратэчиларимизни қабул қилди / Olamsport.com\n07:16Академик эшкак эшувчиларимиз маррага тўртинчи бўлиб етиб келишди\t0 07:14Қиличбозлик. Шерзод Мамутов учун Олимпиада илк босқичдаёқ якунланди\t0 07:03Тайёрмисиз? Шарофиддиннинг Олимпиададаги чиқишига оз қолмоқда\t0 07:00"Реал" юлдузлари машғулотларни бошлашди\t0 06:46Ўқ отиш. Тохирова 33-ўринни эгаллади\t0 06:22Токио-2020. Бугун қайси йўналишларда медаллар ўйналади?\t0 04:30Ўзбекистонлик спортчиларнинг иштирокидан LIVE\t1 23:05Олимпиаданинг биринчи кунида ўзбекистонлик қайси спортчилар иштирок этишади? (рўйхат)\t0 20:14WADA раҳбари: "Суд россияликларга байроқ ранглари билан формада рақобатлашишга рухсат берганидан ҳафсаламиз пир бўлди"\t0 19:50Олимпия ўйинларининг очилиш маросимида Ўзбекистон делегациясининг чиқишидан ФОТОГАЛEРEЯ\t6 19:40Токио Олимпиадаси билан боғлиқ яна 19 киши коронавирус билан касалланди\t0 19:21Коман "Бавария"да рақамини ўзгартирди\t0 18:38Қозоғистонлик Олимпия чемпиони -57 кг вазн ҳақида: "Бу вазнда ўзбек боксчиси фаворит"\t8 18:11Гвинея терма жамоаси Токиодаги Олимпия ўйинларида иштирок этади\t0 17:51Мэнни Пакьяо: "Мен кўчаларда овқат ва бошпанасиз ухлаганман"\t0\n14 июн 08:12\nЎзбекистоннинг Франциядаги элчиси каратэчиларимизни қабул қилди\nТеглар : КаратэФранция\nФранциянинг Париж шаҳрида каратэ WKF бўйича Токио-2020 Олимпия ўйинларига йўлланма берувчи мусобақа бўлиб ўтмоқда.\nМазкур турнир доирасида Ўзбекистоннинг Франциядаги Фавқулодда ва мухтор элчиси Сардор Рустамбоев делегациямиз билан учрашди.\nСардор Мирзаюсупович МОҚ раиси ўринбосари Шерзод Ташматов бошчилигидаги делегациямизни қабул қилди. Самимий ўтган учрашувда томонлар бир қатор ҳамкорлик масалалари бўйича суҳбат олиб боришди. Қайд этиш жоиз, Токио-2020 дан кейинги Олимпия ўйинларига 2024 йили Париж мезбонлик қилади. Суҳбатда келгуси Олимпия ўйинларига тайёргарлик бўйича ҳам фикрлар билдирилди.\nШундан сўнг Сардор Рустамбоев терма жамоамиз вакилларини ўзбек миллий таомлари билан меҳмон қилиб, спортчиларимизга омад ва зафарлар тилаб қолди. Ўз навбатида Шерзод Ташматов элчи жанобларига МОҚнинг эсдалик совғасини топширди ва икки мамлакат ўртасида спорт соҳасини ҳам ривожлантириш бўйича олиб бораётган хизматлари учун ташаккур изҳор қилиб ўтди.\nФранция олимпия ҳаракатига янги раҳбар сайланди 0\nЗидан Франция терма жамоасини бошқариши мумкин 0\nЕвро-2020. Швейцария супер камбэк эвазига Францияни мусобақадан чиқариб юборди, Испания ҳам чорак финалга йўл олди 0


Темур Кападзе терма жамоага Сервер Жепаров ва Азизбек Ҳайдаровни нега чақирмаганини айтди\nТемур Кападзе терма жамоага Сервер Жепаров...\n19.02.2018 11:06 0 1240\nЎзбекистон миллий терма жамоасига вақтинчалик бош мураббий этиб тайинланган Темур Кападзе ўртоқлик учрашувлари учун кенгайтирилган таркибни эълон қилган эди.\nКапазде кенгайтирилган таркибда нима учун Сервер Жепаров ва Азизбек Ҳайдаровга жой тегмаганларини Миллий олимпия қўмитаси сайтига берган интервьюсида маълум қилди.\n- Бу энг аввало келажак учун қилинаётган иш. Чунки, ёшларимиз сафида ҳам кучли футболчилар бор. Олдимиздаги илк вазифа таркибни ёшартириб, уларни тайёрлаб бориш. Осиё ўйинлари, қитъа чемпионати, Токио-2020 Олимпия ўйинлари ва албатта жаҳон чемпионати турибди. Келишилган ҳолда таркибга Сервер Жепаровни ҳам, Азиз Ҳайдаровни ҳам чақирмадик. Таркиб ёшартирилаётгани сабаб ушбу йиғинга уларни бекорга овора қилиб чақириб ўтиришни истамадим. Қолаверса футболда авлодлар алмашинуви табиий холат. Буни барча профессионал футболчилар тушунишлари, тўғри қабул қилишлари лозим.\n- Бу борада Сервернинг ўзи қандай муносабат билдирди?\n- Унга барчасини тушунтирдим. У ҳам қарорни тўғри қабул қилди. Жепаров 35 ёшда. Балки, чет эллик мураббий келиб уни яна миллий терма жамоага чақирар. Уни нималарга қодир эканлигини барчамиз билишимизни, ҳозир тўп сураётган клубидан безовта қилмоқчи эмаслигимизни тушунтирдим. Унинг қандай ёрдами тегиши мумкинлигини барчамиз биламиз. Шунчаки, ҳозир ёшларнинг имкониятларини синовдан ўтказмоқчимиз. Шунингдек, Азизнинг ҳам имкониятини ҳамма билади. Унга ҳам барчасини тушунтирдим. Улар тўғри қабул қилишди. Чунки, бундан буёғига ҳоҳлаймизми йўқми миллий терма жамоамиз асосини ёшларимиз ташкил қилади. Уларни ҳозирдан тайёрлаб борсак тўғри бўлади.\nфутбол миллий терма жамоа


Фаррош/Техничка (Юнусабад) - Домашний персонал Ташкент на Olx\nДомашний персонал - Ташкентская область\nДомашний персонал - Ташкент\nДомашний персонал - Юнусабадский район\nДорогие женщины приглашаем вас стать частью команды Korzinka.uz в должности уборщицы!\nЕсли возникли вопросы позвоните +998781401414, номер - круглосуточный\nАзиз аёллар сизларни Korzinka.uz жамоанинг бир қисми бўлишга таклиф қиламиз фаррош лавозимида!\nКечикишларсиз тўловлар, барқарор компания (бозорда 25 йилдан ортиқ) ;\nЎзгарувчан иш сменалари (охирги иш сменаси 00:00да тугайди, сиз ҳар қандай сменаларда ишлашга тайёр бўлишингиз керак, сменалар бир ойга белгиланади);\nЎқув, мослаштириш, жараёнларга кириш (синов муддати босқичида) Биз тажрибали мураббийга бириктирамиз, ўқитамиз, шахсий амалиёт режасини ишлаб чиқамиз;\nКомпания ўз ходимларига университетларда шартномалар тўлаш шаклида имтиёз беради;\nТажрибасиз ишлаш имконияти (биз ҳамма нарсани ўзимиз ўргатамиз)\nСизни суҳбат ўтишингиз учун офисга таклиф қиламиз.\nОфис жойлашган жой: Шимолий вокзал ва аеропорт кўприги ўртасида жойлашган Кичик ҳалқа Йулида.\nА) Аеропорт / Корзинка "Аеропорт" кўприги томон олиб борадиган Шимолий вокзал қарама-қарши томонидан 69, 62, 70, 9Т автобусларни бирига чиқиб келишингиз мумкин. Учта бекатдан ўтиб, "Кичик ҳалқа Йули" бекатида тушиб қоласиз . Корзинкага ўхшаш 2 қаватли бино мавжуд. (GOLDEN HOUSE чап томонида);\nБ) Агар сиз аеропорт кўпригидан томонидан харакатланвотган бўлсангиз 69, 62, 70, 9Т-сонли автобусларни бирига чиқиб Шимолий вокзал томонга олиб борадиган "Кичик халқа Йули" боришингиз керак. 1 та бекатидан отиб тушишингиз керак. Қарама-қарши томонга ер ости ўлидан ўтинг, чиқаётганда Корзинкага ўхшаган 2 қаватли офисни кўрасиз. Бу Корзинканинг офисидир. (GOLDEN HOUSE чап томонида).\nҚабул қилиш душанбадан жумагача соат 9.00-17.00 гача, тушлик танаффусиз. Ўзингиз билан паспортингизни олиб келишингиз керак.\nАгар сизда бирор бир савол бўлса +998781401414 рақамига қўнгироқ қилишингиз мумкин. Рақам туну кун иш фаолиятида.


Ўзбекистонликларни Германияга ишга жалб қилиш бўйича шартнома имзоланди\nTASHKENT. Kazinform - Ўзбекистон Республикаси Бандлик ва меҳнат муносабатлари вазирлигида вазир Н.Хусанов ҳамда «OPASCA GmbH» компанияси вакиллари иштирокида видеоконференц алоқа шаклида учрашув ташкил этилди. Бу ҳақда Kazinform агентликнинг матбуот хизматига таяниб хабар беради.\nРоссияда турар-жой ва маблағсиз қолган ўзбекистонликлар юртига қайтарилди\nTASHKENT. Kazinform – Ўзбекистон Ташқи меҳнат миграцияси агентлигининг Самара шаҳридаги ваколатхонасига ушбу ҳудудда вақтинчалик меҳнат фаолиятини амалга ошираётган Жиззах вилоятидан К.Э. ва Қорақалпоғистон Республикасидан Қ.Д. мураккаб вазиятга тушиб қолиб, мурожаат қилган. Бу ҳақда Kazinform агентликнинг матбуот хизматига таяниб хабар беради.\nҚозоғистон нечта давлат билан визасиз режим ўрнатган\nNUR-SULTAN. Kazinform - Қозоғистон нечта давлат билан виза режимига эга? Бу саволга ички ишлар вазири ўринбосари Мурат Баймуқашев жавоб берди, деб хабар беради Kazinform мухбири.\nКорея кемасозлик компанияси ўзбекистонлик ишчилар сонини кўпайтирмоқчи\nTASHKENT. Kazinform – Ўзбекистон Ташқи меҳнат миграцияси агентлигининг Корея Республикасидаги ваколатхонаси раҳбари 300 нафарга яқин ўзбекистонлик меҳнат фаолиятини олиб бораётган «Hyundai Samho Heavy Industries» йирик кемасозлик комплекси масъуллари билан учрашди. Бу ҳақда Kazinform агентлик матбуот хизматига таяниб хабар беради.\n«Камаз» корхонасида ишлаётган Ўзбекистон фуқароларининг яшаш ва иш шароитлари қандай\nTASHKENT. Kazinform - Ташқи меҳнат миграцияси агентлигининг Уфа шаҳридаги ваколатхонаси ходимлари мазкур ҳудуддаги «Камаз» корхонасида вақтинчалик меҳнат фаолиятини амалга ошираётган ўзбекистонликлар билан ушрашиб, уларнинг яшаш ва иш шароитларини ўрганди. Бу ҳақда Kazinform Ташқи меҳнат миграцияси агентлиги матбуот хизматига таяниб хабар беради.\nЯпониядаги онлайн меҳнат ярмаркасида 300 га яқин Ўзбекистон фуқароси иштирок этди\nTASHKENT. Kazinform – Японияда илк бор ўтказиган тадбирда 300 га яқин ўзбекистонликлар иштирок этишди. Бу ҳақда Kazinform ЎР Ташқи меҳнат миграцияси агентлигига таяниб хабар беради.\nСемейда ноқонуний ишлаётган ўн нафар ўзбекистонлик беш йилга депортация қилинди\nSEMEI. Kazinform - Семейда ноқонуний ишлаётган 10 нафар ўзбекистонлик депортация қилинди, деб хабар беради Кazinform мухбири.\nҚозоғистондан депортация қилинган Тожикистон фуқароси исмини ўзгартириб, қайтиб келган\nATYRAU. Kazinform - Қозоғистондан депортация қилинган Тожикистон фуқароси ўз исмини ўзгартириб, қайтиб келганлиги аниқланди, деб хабар беради Polisia.kz.\n20 нафар ўзбекистонлик Алматида ноқонуний ишлаб келган\nALMATY. Kazinform - Алматидаги қурилиш объектларида 20 нафар ўзбекистонлик меҳнат муҳожири ноқонуний ишлаганлиги аниқланди, деб хабар бермоқда Kazinform мухбири.\nNUR-SULTAN. Кazinform - Инсон ҳуқуқлари бўйича Европа суди Польшани ўз ҳудудига кириб келаётган мигрантларни депортация қилмасликка чақирди. Беларусь томонидаги мигрантлар чегарани Германия давлат рақамлари бўлган машиналарда кесиб ўтган. Шундай қилиб, сўнгги беш ой ичида тахминан беш минг киши Польшага кирди. Польша полицияси ва чегарачилар юзлаб бошпанасиз одамларни ташишда гумон қилинган 500 дан ортиқ кишини ҳибсга олди, дея хабар беради Кazinform Еuronewsга таяниб.\nСанкт-Петербургда қийин аҳволда қолган Ўзбекистон фуқароси юртига қайтарилди\nTASHKENT. Kazinform - Ташқи меҳнат миграцияси агентлигининг Санкт-Петербург шаҳридаги ваколатхонасига сурхондарёлик Б.А. Ўзбекистонга қайтишда амалий ёрдам сўраб мурожаат қилган. Бу ҳақда Kazinform ЎР Ташқи миграцияси агентлиги матбуот хизматига таяниб хабар беради.\nЙил бошидан бери қанча этник қозоқ ватандош мақомини олди\nNUR-SULTAN. Kazinform – 2021 йил бошидан бери 17,3 мингдан ортиқ этник қозоқ ватандош мақомига эга бўлди, деб хабар беради Kazinform.\nTASHKENT. Kazinform - Ўзбекистон Республикаси Бандлик ва меҳнат муносабатлари ҳамда Корея Республикаси Меҳнат вазирликлари ўртасида Бандликка рухсат бериш тизими асосида Ўзбекистон фуқароларини Жанубий Корея ҳудудида ишга жойлаштириш бўйича Ҳамкорлик меморандуми доирасида фақаролар ушбу мамлакатда меҳнат фаолиятини амалга ошириб келмоқда. Бу ҳақда Kazinform Ўзбекистон Ташқи меҳнат миграцияси агентлиги матбуот хизматига таяниб хабар беради.\nЛа-Манш бўғозини қайиқда кесиб ўтмоқчи бўлган беш нафар мигрант ҳалок бўлди\nPARIS. Кazinform - Франция қирғоқларида ноқонуний равишда Ла-Манш бўйлаб ўтмоқчи бўлган мигрантларни олиб кетаётган қайиқнинг қулаши оқибатида камида беш киши ҳалок бўлди. Бу ҳақда Kazinform AFPга таяниб хабар беради.\n29 декабрдан бошлаб қозоғистонликларнинг Россияга бориш тартиби ўзгаради\nNUR-SULTAN. Kazinform – 2021 йил 29 декабрдан бошлаб Россияга 90 кундан ортиқ муддатга борадиган Қозоғистон фуқаролари Россия тиббиёт муассасаларида гиёҳвандлик ва юқумли касалликлар, жумладан, ОИТВ инфекцияси йўқлигини тасдиқлашлари керак. Бу ҳақда Kazinform Қозоғистоннинг Россиядаги Элчихонасига таяниб хабар беради.\nРоссияда оғир тан жароҳати олган ва касалликка чалинган фуқаролар Ўзбекистонга қайтарилди\nTASHKENT. Kazinform – Ўзбекистон Ташқи меҳнат миграцияси агентлиги Россияда қийин аҳволда қолган Ўзбекистон фуқароларини қайтармоқда. Бу ҳақда Kazinform агентликнинг матбуот хизматига таяниб хабар беради\nЎзбекистонлик 58 нафар фуқаро «Камаз»да ишлаш учун жўнаб кетди\nFARG‘ONA. Kazinform – Ўзбекистон Ташқи меҳнат миграцияси агентлиги ва Россия Федерациясининг «Камаз» ОАЖ ўртасида имзоланган келишувга асосан мамлакат ҳудудларида ўтказилган танловларда иштирок этиб, иш берувчи томонидан танлаб олинган 58 нафар фуқаро Фарғона-Қозон йўналишидаги авиарейс орқали ташкилий тарзда ишга жўнатилди. Бу ҳақда Kazinform агентликнинг матбуот хизматига таяниб хабар беради.\nМиграция инқирози: Британия ҳарбийлари Польшанинг Беларусь билан чегарасига боради\nNUR-SULTAN. Kazinform - Буюк Британия Мудофаа вазири Бен Уоллес Британия қироллик муҳандислари корпусининг 150 га яқин ҳарбий хизматчиси Польша ҳукуматига чегара инфратузилмасини мустаҳкамлашда ёрдам бериш учун тез орада Польша-Беларусь чегарасига жўнатилишини айтди. Бу қадам Польша ва Болтиқбўйи мамлакатлари чегараларидаги миграция инқирози билан боғлиқ бўлиб, бу даврда Яқин Шарқдан келган юзлаб мигрантлар Европа Иттифоқи чегараларини Беларусь ҳудудидан бузиб ўтишга ҳаракат қилмоқда, деб хабар беради Кazinform BBCга таяниб.\nПилот лойиҳа: Ўзбекистонликларнинг навбатдаги гуруҳлари ишлаш учун Россияга жўнаб кетди\nTASHKENT. Kazinform – Ўзбекистон Ташқи меҳнат миграцияси агентлиги қурилиш соҳасида вақтинчалик меҳнат фаолиятини амалга ошириш учун 10 минг фуқарони Россияга соддалаштирилган тартибда ишга жўнатиш бўйича пилот лойиҳасини амалга оширмоқда. Бу ҳақда Kazinform агентлик Telegram-каналига таяниб хабар беради.


Рўзғорда асқотадиган тавсиялар - Ayol.uz\nРўзғорда асқотадиган тавсиялар\nGulruxsor Xudayberdiyeva 15.11.2014 12:40 2499 01\nУй – мўжаз ватан. Ана шу ватан ичи аёлларга топширилган. Унда бажариладиган рўзғор ишлари ўзига хос санъат бўлиб, уни эгаллаган аёлнинг қадри ошиб, ўзлигини намоён қилади. Рўзғор юритиш бекаларни ўйлаб, чамалаб, ҳисоб-китоб билан, энг асосийси – яратиш иштиёқи билан ишлашга ўргатадиган ўзига хос фан ҳамдир. Қуйидаги маслаҳату тавсиялар уй-рўзғор юмушларингизда асқотади, деган умиддамиз:\n[дропсап тйпе="сирсле"]1[/дропсап] Ёғларни мис идишларда сақламанг, сифати бузилади. Ёғларни, айниқса, сариёғ ва маскаёғни қоронғи ерда сақлаш керак, чунки қуёш нури таъсир этса, унда ёғ кислотаси ҳосил бўлади, бу кислота эса инсон организмига зарар;\n[дропсап тйпе="сирсле"]2[/дропсап] Нўхат, мош, ловия каби дуккакли донларни иссиқ сувда ивитиб бўлмайди, қотиб, пишиши қийин бўлади. Пиширганда совуқ сувга солиб, секин қайнатинг. Тузни етилиб пишгандан сўнггина солинг;\n[дропсап тйпе="сирсле"]3[/дропсап] Гуруч, макарон, вермишел' каби маҳсулотларни эса қайноқ сувга солиб, тез қайнатинг. Акс ҳолда, маҳсулот идишнинг остига ёпишиб қолади;\n[дропсап тйпе="сирсле"]4[/дропсап] Суюқ овқатлар шақирлатиб қайнатилса, хира тортади. Милтиратиб қайнатиш лозим;\n[дропсап тйпе="сирсле"]5[/дропсап] Қаттиқ гўштни сиркалаб пиширсангиз, юмшоқ тортади;\n[дропсап тйпе="сирсле"]6[/дропсап] Музлаган гўштни совуқ сувга солиб пиширманг. Негаки, секин-аста иссиқ ўтган гўштда витаминлар йўқолиб боради, таъми қолмайди. Қайнаб турган сувда пишириш лозим;\n[дропсап тйпе="сирсле"]7[/дропсап] Кўк пиёз, укроп, кашнич ва бошқаларни истеъмол қилишдан олдин 5 минут тузли сувга солиб олинг. Улардаги кўзга кўринмас ҳашаротлар ўлади;\n[дропсап тйпе="сирсле"]8[/дропсап] Шўр бўлиб кетган овқатга 2-3 та хом картошка солсангиз, шўрини ўзига тортиб олади;\n[дропсап тйпе="сирсле"]9[/дропсап] Пичоқни бироз сувлаб пиёз тўғрасангиз, кўзингиз ачишмайди;\n[дропсап тйпе="сирсле"]10[/дропсап] Гуручни ювганда сувга 1-2 ош қошиқ туз солиб юборсангиз, ғубори яхши кетади ва бундай гуруч сувдан олиб қўйилганда ҳам узоқ вақтгача уқаланиб кетмайдиган бўлади;\n[дропсап тйпе="сирсле"]11[/дропсап] Ортиб қолган палов, шавла, қовурма каби таомлар иситиб ейиладиган бўлса, уларга бир бош пиёзни майдалаб тўғраб, қўшиб юборинг. Бу овқатнинг таъмини асл ҳолатига келтиради;\n[дропсап тйпе="сирсле"]12[/дропсап] Сут пишираётганда идишнинг четига мой суриб қўйсангиз, сут қайнаганда тошмайди;\n[дропсап тйпе="сирсле"]13[/дропсап] Томат пюреси – помидор қиймасининг юзи моғорлаб қолмасин десангиз, унинг юзига бир оз туз сепиб, пахта мойидан томизиб қўйинг.\nKirish o‘rnida - Saytimizdan maqsad\nЭҳтиёт бўлинг, эшиклар ёпилади. Кейинги бекат... Аёллар!


Россия ҳукумати 2015 йилда муҳожирлар сонини камайтирмоқчи\n29 ноябр 2020, Тошкент вақти: 05:53\nBelarus - the soviet cliche, parasite - Courtesy\nРоссия ҳукумати 2015 йилда муҳожирларнинг меҳнат фаолиятига янги чекловлар жорий қилинишини билдирди. Россия Меҳнат вазирлиги қарорига кўра, қурилиш, савдо, қишлоқ хўжалиги, траспорт ва бошқа соҳаларда меҳнат муҳожирлари сони қатъий белгиланади. Меҳнат вазирлиги мазкур қарорни “маҳаллий фуқароларни иш билан таъминлаш зарурати” билан изоҳлади.\nОзодликка маълум бўлишича, Россия ҳукумати ўз қарори билан мамлакат ҳудудида меҳнат қилаётган хориж фуқаролари сонига оид ҳар йилги регламентни белгилаб боради. Бироқ, келгуси 2015 йилда Россиянинг барча минтақаларида меҳнат муҳожирлари сони қисқартирилади.\nБу ҳақда Озодлик сўровига жавоб берган Россия Меҳнат вазирлигининг Аҳолини иш билан таъминлаш департаменти бошлиғи Михаил Кирсанов жорий қилинажак чекловлар тўғрисида буларни билдирди.\n- Хориж фуқароларининг 2015 йилга Россия Федерацияси турли соҳаларидаги иқтисодий фаолиятида рухсат этилган сонига оид рақамлар ўрнатиш бўйича таклифлар киритилди. Бу соҳалар сони ўнтадан сал кўпроқ: мева-сабзавот етиштириш, қурилиш, савдо, ер усти йўловчи транспорт, автомобил ва юк ташиш транспорти ва спорт соҳасидаги фаолият,- дейди вазирлик расмийси.\nМихаил Кирсанов ҳукумат турли соҳалардаги вазиятни ўрганиб чиқиб, хўжалик субъектлари талаб-таклифларини тадқиқ этиб, 2014 йилга нисбатан хориж фуқароларининг ишлаб чиқариш ва хўжаликдаги сонини қисқартиришга қарор қилганини билдирди.\nЯнги қарорга мувофиқ, 2015 йилда Россияда муҳожирлар сони қуйидагича қилиб белгиланади:\nсабзавот етиштириш - кўрсатилган хўжалик субъектларида фаолият юритаётган ишчиларнинг умумий сонидан 50 фоизи;\nқурилиш - кўрсатилган хўжалик субъектларида фаолият юритаётган ишчиларнинг умумий сонидан 50 фоизи;\nалкогол ичимликлар чакана савдоси, жумладан махсус дўконларда пиво сотиш - кўрсатилган хўжалик субъектларида фаолият юритаётган ишчиларнинг умумий сонидан 15 фоизи;\nтамаки маҳсулотларининг махсус дўконларда чакана савдоси - кўрсатилган хўжалик субъектларида фаолият юритаётган ишчиларнинг умумий сонидан 15 фоизи;\nдори-дармон маҳсулотларининг махсус дўконлардаги (аптекада) чакана савдоси - кўрсатилган хўжалик субъектларида фаолият юритаётган ишчиларнинг умумий сонидан 0 фоизи;\nкўчмас савдо объектлари ва бозорлардаги чакана савдо - кўрсатилган хўжалик субъектларида фаолият юритаётган ишчиларнинг умумий сонидан 0 фоизи;\nдўкон, чодир, бозор ташқарисида чакана савдо - кўрсатилган хўжалик субъектларида фаолият юритаётган ишчиларнинг умумий сонидан 0 фоизи;\nер усти йўловчи транспорти фаолияти - кўрсатилган хўжалик субъектларида фаолият юритаётган ишчиларнинг умумий сонидан 50 фоизи;\nспорт соҳасидаги фаолият - кўрсатилган хўжалик субъектларида фаолият юритаётган ишчиларнинг умумий сонидан 50 фоизи.\nРоссия Меҳнат вазирлиги департаменти бошлиғи Михаил Кирсанов чет элликларнинг Россияда фаолияти юритишига чекловлар энг аввало маҳаллий аҳоли манфаатини кўзлаб қабул қилинаётганини аълоҳида таъкидлади.\n- Россия фуқароларини иш билан таъминлаш биринчи даражали аҳамиятга эга бўлгани боис бу чекловлар ўрнатилмоқда. Бундай қарорлар доимо қабул қилиб келинган: 2014 йилда ҳам бундай чекловлар бўлган. Шунчаки, 2015 йилда вазият бироз ўзгаргани боис соҳалар доираси ҳам кенгайтирилди. Бизда ишга тайёр бўлган заҳираларимиз мавжуд. Афсуски, бундай чекловлар билангина ноқонуний меҳнат фаолиятини батамом йўқ қилишнинг иложи йўқлигини тушуниб турибмиз. Ахир, бу ноқонуний фаолият билан энг аввало бизнинг фуқароларимиз шуғулланмоқда. Шу сабабли, муаммо комплекс тарзда ҳал этилиши лозим,- деди Россия меҳнат вазирлиги расмийси Михаил Кирсанов.\nХориж фуқароларига бозор ва расталарда савдо қилишга рухсат этилмаётгани йирик шаҳарларда бозорлар ўрнини ярмаркалар ва савдо марказлари эгаллаётгани билан ҳам изоҳланмоқда.\nВазирликдан олинган маълумотга кўра, 2014 йилда, масалан, пиво савдоси билан 15 фоиз хорижлик шуғулланиши мумкин бўлган.\nРоссия ҳукумати йилдан йилга мамлакатдаги хорижлик ишчиларнинг сонини камайтиришга қаратилган бошқа механизмларни ҳам жорий этмоқда. ФМСнинг Москва шаҳри бўйича бошлиғи Наталья Кириллова сўнгги бир йилда пойтахтнинг ўзида рўйхатга олинган мигрантлар сони 50 фоизга кўпайган бўлса-да, ўтган 9 ой давомида Москвадан 32 минг хорижлик чиқариб юборилгани, яна 500 минг кишига мамлакатга кириш таъқиқланганини маълум қилди.\nФедерал миграция хизмати тарқатган расмий маълумотларга биноан, Россия Федерациясида 2013 йилда 11,2 миллион меҳнат муҳожири мавжуд бўлиб, уларнинг асосий қисми Москва ва Санкт-Петербург шаҳри, Москва вилоятлари ҳиссасига тўғри келади.\nРоссияда яшаб, меҳнат қилаётган жами муҳожирлардан 23 фоиздан ортиғи Ўзбекистон, 10 фоизи – Тожикистон фуқароларидир.


Узбекистон: Оммавий Репрессиялар Хавфи | Human Rights Watch\nУзбекистон: Оммавий Репрессиялар Хавфи\nУтган жума ва шанба кунлари Узбекистон шаркида содир этилган оммавий намойишлардан сунг Узбекистон хукумати намойишчиларга карата яна ук очиши ва норозилик чикишида катнашганлар хамда диссидентларга карши кенгрок тайзик утказиш эхтимолидан Хьюман Райтс Вотч хавотирда\nТинч намойишлар давом этиши мумкинлигини назарга олиб, Хьюман Райтс Вотч хукуматни намойишчиларни таркатишда курол ишлатмасликка ундайди. «Куч ишлатиш асосларини халкаро хукук аник белгилаб куйган», дейди Холи Картнер. «Халк орасида тартиб урнатиш бу хукуматнинг масъулиятидир, бирок бир вактнинг узида конунга хам риоя этиши шарт».\nМатбуотда таркатилган хабарларга кура, харбий кучлар жума куни Андижон шахрининг Бобур майдонида йигилган 10 мингга якин тинч намойишчиларга карата ук очган. Талофатларлар сони хали аник эмас, аммо вокеа шохидларининг тахмин килишича бир неча юз одам халок булган ва бошка минглаб шахслар яраланган, уларнинг купчилиги куролсиз булганлар.\nХукук-тартибот органлари ходимларининг курол ишлатиши борасидаги БМТнинг асосий андозаларига кура, улар уз бурчларини бажаришда куч ишлатишдан олдин барча тинч йулларни куллаши лозим. Агар конуний равишда куч ишлатишга мажбур булсалар хам, вазиятнинг жиддийлигини назарга олиб, узларини иложи борича ук узишдан тийишлари лозим. Хукук-тартибот органи ходимлари одамларга зиён ва жарохат етказишни камайтириши ва одамларнинг хаётини устун куйиб, уларни саклаб колиши керак.\nШанба куни Тошкентда Узбекистон президенти Ислом Каримов матбуот анжуманида сузга чикиб можарода «террористларни» ва тинч йул билан Исломий давлат куришни узига максад килиб куйган Хизб-ут-Тахрир гурухини айблади. Ушбу баёноти бизда хавотир уйготади – Узбекистон хукумати бир неча йиллардан бери тинч диндор норози гурухлар, сиёсий мухолифатчилар ва инсон хукуклари фаолларини «исломий экстремистлар» деб тамгалаб уларга тайзик утказишни давом эттиришидан биз хавотирдамиз.\n«Хукумат терроризмга карши урушни пеш килиб тинч намойишчиларни укка тутишни оклаб булмайди» дейди Холли Картнер, Хьюман Райтс Вотч ташкилотининг Оврупа ва Урта Осиё булимининг бошлиги. «Бунинг терроризмга дахли йук. Одамлар кашшоклик ва адолатсизликка карши фикрларини билдирмокчи эдилар.»\nМатбуот хабарларига кура, намойишчилар эркинлик ва адолатни таъминлашни хамда иктисодий кийинчикларга чек куйилишини талаб килишган. Айтилишича, 23 махаллий тадбиркорларнинг махкамага тортилишига карши норозиликка йигилган намойиш оммавий намойишга айланган.\nХабарларга кура, жума куни эрталаб бир гурух куролланган шахслар Андижон камокхонасига бостириб кириб 23 судланувчини ва 2000га якин бошка махбусларни озод этганлар. Куролланган шахслар сунг шахар хокимиятини кулга олганлар. Хукуматнинг айтишича, 10 нафар аскар отиб улдирилган, бирок улар кандай халок булганини батафсил ёритилмаган. Жума куни харбийлар намойишчиларни укка тутганидан сунг намойишчилар таркалиб кетишди, бирок эртаси куни яна тупландилар.\n23 махаллий тадбиркорлар кичик диний гурухга аъзо булганликлари учун «диний экстремизмда» айбланганлар. Айтишларича, айбланувчиларнинг баъзилари Акромия деб номланган исломий гурухга аъзо булганлар. Гурухнинг номи унинг асосчиси Акром Йулдошевнинг исмидан келиб чиккан. Андижонлик Йулдошев 1999 йили конситуциявий тузумга тажовуз килишда айбланиб 17 йил камок жазосига хукм этилган. Акромия уз тарафдорларини Ислом конунлари буйича яшашга ва ночор мусулмонларга хайрихох булишига ундайди.\nАндижондаги юзлаб оилалар айбланувчиларга тегишли булган ширкатларда ишлаган. 10 Май куни 700дан 1000га кадар тарафдорлар шахар махкамаси биноси олдида уларнинг озод этилишини талаб килиб тинч норозилик намойишини утказишган. Жума куни минглаб бошка одамлар хукуматга уз норозиликларини билдириш учун шахар майдонига йигилган.\nУзбекистон хукумати ахолининг сиёсатга тинч йуллар билан катнашишига ёки норозиликларини курсатишга тулик чекловлар куйган. Мамлакатда мустакил матбуот йук, хукумат мухолифат партияларини руйхатга олишдан бош тортган ва фукаролик жамиятлари хамда нодавлат ташкилотлар фаолияти чегараланган.\nУзбекистон хукумати Андижондан барча журналистларни мажбуран чикариб юборишга карор килиб, махаллий оммавий ахборот воситаларига Андижондаги вокеаларни ёритишни ман этганлиги тугрисидаги хабарлар Хьюман Райтс Вотчни ута хавотирга солмокда.\nУзбекистон: Курбонлар юзасидан халкаро текширув олиб бориш зарур


Аслида ким ўзи Тожиклар? Бу саволга аниқ жавоб бериш қийин, чунки Тожиклар асрлар давомида миллат сифатида эмас балки элат сифатида яшаб келганлар (Ҳудди Ўрта осиёнинг бошқа халқлари каби, жумладан ўзбеклар). Тожиклар ўрта осиёда ўзбеклар, қирғизлар, қозоқлар ва бошқа миллатлар билан Буҳоро Амирлиги ва Қўқон хонликларида қоришиб яшаганлар.\nОктябр революциясидан кейин Советлар Ўрта Осиёда миллий чегараланиш ишларини бошлаб юборадилар, лекин аслида бу ҳудудда миллатлар аҳолининг генетик келиб чиқиши билан эмас балки қайси ҳудудга тегишлилиги билан шаклланган эди. Масалан Хива хонлигидаги ўзбек билан Қўқон хонлигидаги ўзбек бир бирни бир миллат деб ҳисобламас эдилар, балки бир элат, лекин бошқа бошқа миллатга тегишли кишилар деб ҳисоблар эдилар. Ҳудди шу каби тожик аҳолиси орасида ҳам бу тафовутлар мавжуд эди ва бу нафақат хонликлараро балки шахарлараро аҳамиятга эга эди. Жумладан Буҳоро амирлигининг ўзида ҳам Буҳоро тожиклари билан Самарқанд тожиклари орасида жуда кучли рақобат мавжуд бўлган, чунки улар ўзларини биринчи навбатда тожик деб эмас балки Самарқандлик ёки Буҳоролик деб аташган.\nМиллий чегараланиш бошланиши билан Советлар Ўрта Осиёдаги учта асосий сиёсий ва маданий марказларни аста секинлик билан бир бирига қарама қарши миллий-давлатларга айлантира бошладилар. Дастлабки босқичда ўтроқ аҳоли билан кўчманчи аҳоли алоҳида ажратиб олинади. Совет Иттифоқи халқлари декларацияси билан эски мамлакат марказлари бутунлай йўқ қилиниб, уларни ҳудудлари турли қисимларга бўлиниб юборилади. Эски пойтахтлар оддий шахарларга, хонликлар эса турлича янги мамлакатларга бўлиниб юборилади.\nБу бўлиниш айниқса Тожиклар учун аянчли натижани олиб келади. Чунки эски маданият марказлари бўлган шахарлардан ҳеч қайсиси Тожиклар учун ажратиб берилмайди. Ўрта Осиёнинг жанубий шарқида жойлашган тоғли ҳудудларга собиқ Буҳоро амирлиги ва Қўқон хонлиги ҳудудларидан тожиклар кўчириб олиб келинади. Дастлаб бу мамлакатга Ўзбекистон ССР таркибидаги автоном социалистик республикаси мақоми берилади, кейинчалик 1929-йилда у тўлақонли Тожикистон ССР дея эълон қилинади.\nТожикистоннинг бу тарзда "яратилиши" унинг бугунги кундаги келажагини белгилаб берди. Ўша даврдаёқ Тожикистон Коммунситик партиясининг бош секретарлари фақат рус ёки ўзбек миллатларининг вакиллари бўлган бўлиб, улардаги манфаатлар асосан марказни ёки маҳаллий ўзбекларнинг манфаатларига ҳизмат қилган. уни устига Москва Горно-Бадаҳшон вилоятига фақат марказга бўйсуниш мақомини бериб мамлакат ичидаги парокандаликни янада кучайтирди. 1990-йилда Совет иттифоқининг парчаланиши билан ушбу маҳаллий кучлар ўртасида ҳокимият учун кураш бошланиб кетди. Бир томонда мамлакатда одатий ҳокимятни эгаллаб келган Ленинободлик ўзбеклар, бошқа тарафда Кўлоб ва Гарм кланларидан ташкил топган тожиклар, учинчи томонда эса исломий-радикал гуруҳлар билан бошқа муҳолифат кучлари 5 йил давомида қонли урушга кирадилар.\nЛекин фуқаролар уруши кутилган натижани бермайди, яъни аниқ бир томон ғолиб чиққан ҳолатда бутун мамлакатда назорат ўрнатмайди. Балки Ўзбекистон ва Россиянинг босимлари билан фуқаролар урушига чек қўйилади, лекин мамлакатдаги маҳаллий кучлар орасидаги келишмовчиликлар тўлалигича ечилмайди. Бундан ташқари уруш давомида 100 минга яқин аҳоли ўлдирилади, 1,5 миллион киши мамлакатни тарк этади.\nМазкур можаронинг ҳозирги Тожикистон сиёсатида тутган ўрни марказийдир. Чунки ушбу уруш натижаси ўлароқ Тожикистоннинг ўз қўшнилари билан алоқалари ёмонлашди, айниқса Ўзбекистон билан. Бундан ташқари мамлакатда ривожланишни кучайтиришга ёрдам берувчи чет эл инвестициялари ҳали ҳозиргача бу ҳудудга ҳавфсираш билан назар соладилар. Россия учун эса Тожикистон Афғонистондаги экстремик кучларни кириб келмаслигини таъминловчи синов майдонига айланди. Бундан ташқари рус, ўзбек ва тожик мафияларининг бу ҳудуд орқали наркотик ва қурол олиб ўтиш тадбиркорликлари мамлакатдаги аҳволни яҳшилашга ҳеч бир ҳукуматни ундамади.\n2001-йилда АҚШнинг Афғонистонга кириб келиши билан вазият ўзгача тус олди, Тожикистон ва бошқа Ўрта Осиё мамлакатлари бу ҳудуднинг дунёнинг қудратли мамлакатлари назарига тушиб бораётганини сезиб қолишди. Бундай фурсатдан фойдаланиб қолиш учун Тожикистон ҳам йирик қудратли мамлакатлар орасидаги кучлар нисбати тарозисини гоҳ у ёққа гоҳ бу ёққа оғдиришни бошлаб юборди. Тожикистон ҳудуди учун 4 йўналишли рақобат мавжуд эди: 1. Россия-АҚШ, 2. Россия-Хитой, 3. Хитой-АҚШ, 4. Ерон-АҚШ;\nЛекин натижалар кутилганидеки бўлмади, балки аҳвол бунданда ёмонлашди. Юқоридаги рақобат схемаси орқали ўзини ривожлантиришга уринаётган Тожикистон учун Ўзбекистон катта тўсқинликлар пайдо қилди, жумладан Россия билан Тожикистон алоқаларини яҳшиланишига Ўзбекистон мунтазам ўз эътирозини билдириб келди, АҚШнинг Ўзбекистон билан ҳамкорликка муҳтожлиги ва Россия, Хитой билан алоқларни ёмонлаштирмасликка ҳаракати уни Тожикистон билан яқинлашишига йўл бермади. Эронга келсак, Исломий революциядан бери Эрон форс мамлакатидан кўпроқ шиалар мамлакатига айланган эди, икки давлат ўртасидаги бу фарқ, Эроннинг ўз иқтисодий қийинчиликлари ва икки давлат ўртасидаги маҳсулотни алмашинишига Ўзбекистоннинг ҳалақити бу давлатларни ҳамкорликларини мустаҳкамлашга имкон бермади. Афғонистон билан алоқалар яҳшилиги эса мамлакат учун деярли ҳеч нарсани ўзгартирмайди. мазкур Афғон ҳукумати коррупцияга ботган, Афғонистон эса деярли иқтисодий инфратузилмаларга ёки сиёсий кучга эга эмас. 2014-йилда НАТО қўшинларининг Афғонистондан чиқарилиши Карзай учун фожеали оқибатларни олиб келиши мумкин.\nЎз ўзидан маълумки Тожикистон иқтисоди Совет Иттифоқи даврида асосан қишлоқ ҳўжалигига асосланган эди. Бундан ташқари 5 йил давом этган фуқаролар уруши мамлакатдаги мавжуд тизимни бутунлай йўқ қилди. Ҳозирда Тожикистон чет эллардан келувчи ёрдамлар ва аҳолисининг Россия орқали жўнатаётган пулига яшамоқда десак муболаға бўлмайди. Мамлакат тақдири яқин келажакда ўзгариши кутилмайди, ўзининг иқтисодий жиҳатдан энг бақувват қўшинси ва эҳтимолга яқин иқтисодий шериги бўлиши керак бўлган Ўзбекистон билан алоқалар деярли кризис ҳолатида.\nЎзбекистон фуқаролар уруши давомида Тожикистоннинг Лелинобод кланига ўзининг катта ёрдамини кўрсатган эди, уринишларга қарамасдан Лелинобод клани ҳокимят учун кураш майдонидан итқитиб ташланди. Натижада Ўзбекистон учун бошқа йўл қолмаганидан, яъни Тожикистон ҳукуматига радикал-исломий гуруҳлар келишини олдини олиш мақсадида, Имомали Рахмоновнинг президент бўлиши учун ёрдам қўлини чўзган эди. Шунинг натижаси ўлароқ икки мамлакат ўртасидаги алоқалар уруш тугагандан кейин ҳам яҳшиланмади, балки ёмонлашди. 2000-йилда Тожикистон ҳудуди орқали Ўзбекистонга исломий жангариларни кириб келиши эса икки мамлакат орасидаги келишмовчиликни очиқдан очиқ кризис ҳолатига келтириб қўйди. Гарчи Ўзбекистон Тожикистон ҳудудининг даҳлсизлигига зарар етказмаган бўлсада, уни иқтисодий жиҳатдан қаттиқ исканжага олди. Газ-электр етказиб беришни узлуксиз таъминламаслик, чегаралардаги миналарни зарарсизлантирмаслик, тожик фуқароларига виза режимини ўрнатилиши ва Россиянинг Тожикистонга ёрдам беришни тўҳтатиш орқали Ўзбекистон Тожикистонни силласини қуритди. ўз навбатида Тожикистон ҳам экономик шантаж методини бошлаб юборди. Сув етказиб беришни таъминламаслик, Роғун сув омборини қурилишини бошлаб юбориш, ўзбек фуқароларига виза режимини ўрнатиш каби усуллар Тожикистоннинг ўзбек ҳукуматига берган жавоблари эди.\nЛекин бу "совуқ уруш" ҳар доим Тожикистоннинг зарари ҳисобига бўлиб келмоқда, чунки Ўзбекистондан фарқли ўлароқ Тожикистон географик жиҳатдан ўта ёпиқ мамлакат бўлиб, унинг бошқа дунё билан алоқаси ўзбек ҳудудисиз амалга оширилиши мушкул иш.\nРоссия билан алоқалар ҳам сўнги йилларда мушкул босқичларни босиб ўтди. Жумладан Россия учувчилари билан бўлган можаро Тожикистоннинг ҳам сиёсий ҳам иқтисодий аҳволига катта зиён етказди. Аҳолининг асосий фаол қисми Рус ердалигини ҳисобга олган ҳолатда Тожикистон ҳозирда Россиянинг иқтисодий қаролига айланиб қолиши ҳеч гап эмас. Уни устига сўнги йилларда Россияда ишловчи иммигрантларнинг Тожикистонда қолган оилаларини ўзи билан бирга бутунлайга Россияга олиб кетиши кўп кузатилмоқда. Бу эса Тожикистон учун ҳам демографик, ҳам иқтисодий йўқотишдир.\nЭрон билан алоқалар 2001-йилда АҚШнинг Афғонистонга кириб келиши билан бир мунча фаоллашган эди. Лекин Эрон халқаро иқтисодий санксияларнинг оғирлигидан Тожикистон иқтисодини тубдан ўзгартиб юбориш имкониятларига эга эмас эди. Айниқса сўнги йилларда ҳам Эрондаги ҳақиқий ёрдам бериш ҳоҳишининг етарли эмаслиги ва Ўзбекситоннинг кириб келаётган маҳсулотларини тўҳтатиб қўйиши икки мамлакатнинг ҳамкорликларини сусайтирди. Эрондаги оҳирги президент сайловларида ғолиб чиққан Ҳасан Руҳаний, шу йилнинг августидан бошлаб ҳукумат тепасига келиши кутилмоқда, унинг Тожикистон билан алоқаларинини қандай олиб боришини ҳозирча таҳмин қилишга эрта.\nЎз ўзидан маълумки бир мамлакатда сиёсий ва иқтисодий муаммолар мавжуд бўлса, бу ўз ўзидан унинг ижтимоий аҳволини ҳам ёмонлайди. Тожикистон ҳам бундан мустасно эмас. Фуқаролар урушининг оқибатлари ҳали ҳозиргача ўз таъсирини сақлаб келмоқда. мамлакатнинг тиббиёт соҳаси деярли издан чиққан, асосий икки марказ, Душанба ва Хўжанд ўзининг энг кичик тиббий тузилмалари билан аҳолига аранг хизмат кўрсатиб келмоқда. Мамлакат таълим тизими ҳам ҳалигача ўз меъёрига тушганича йўқ. Ҳозирда мамлакатдаги юқори туғилиш нисбати оқибатида ўқитувчилар танқислиги яққол сезилмоқда. Уни устига мамлакатда "оқиллар кўчиши" ҳодисаси 1992-йилдан бери давом этиб келмоқда. Аҳолига коммунал ҳизмат кўрсатиш ҳам энг паст кўрсаткичларда.мамлакат на электр, на газ ва на нефт мустақиллигига эришган эмас. Буларнинг натижаси ўлароқ мамлакатда дарахтлар сонининг ёппасига камайиб кетиши кейинги йилларда сезиларли даражада кўзга ташланган.\nҲозирда Тожикистон ўта қалтис геостратегик ҳолатга тушиб қолди. Шимолда ва ғарбда Ўзбекистон уни тўлақонли блокадага тушириб қўйган, Тожикистон билан боғлиқ ҳар қандай алоқалар узиб қўйилмоқда. Жумладан бугунги кунда икки мамлакат ўртасида ҳаво йўллари орқали транспортлар бутунлай тўҳтатилган. Ўзбекистон Тожикистонни айланиб ўтиш учун 3000 метрга яқин баландликда бўлган Қамчиқ довонидан ўтувчи автомагистрални ишга туширган, бундан ташқари шу йилнинг июн ойида Ўзбекистон Тожикистон ҳудудини четлаб ўтиш учун Фарғона водийси билан Тошкент вилоятини боғловчи Ангрен-Поп темир йўлини қуришни бошлашни эълон қилган.\nЎрта Осиёдаги унинг яна бир қўшниси бўлган Қирғизистон эса камбағаллик жиҳатидан ундан ҳам орқада туради. Жанубда Афғонистон 2014-йилдаги НАТО қўшинларининг мамлакатни тарк этиши билан янги фуқаролар урушига шўнғиши кутилмоқда. Нафақат фуқаролар уруши, балки Толибонларни қайтадан Қобулни эгаллашлари кўпчилик мутаҳассислар томонидан тасдиқланмоқда. Мабодо бу сиёсий башорат ўзини оқласа Тожикистон ўз ўзидан Толибонларнинг ўлжасига айланиши муқаррар. Ҳусусан ҳозирги кунда ҳам Тожикистоннинг ғарбий ва жанубий тоғли ҳудудларида радикал-исломий кучларнинг базалари жойлашган бўлиб, Тожик армияси уларни топиб йўқ қилиш учун етарлича кучга эга эмас.\nХитой эса Тожикистон билан алоқаларни мустаҳкамлашда ўта эҳтиёткорлик билан ёндошмоқда. Чунки ўзининг Уйғур автоном вилоятидаги Исломий-радикал гуруҳларнинг Тожик исломий кучлари билан қўшилиши унинг бу ҳудудларида нотинчликларини келтириб чиқариши мумкин. Бошқа томондан Тожикистон ҳам Хитой билан яқин шериклик муносабатларини ўрнатиш ҳоҳишига эга эмас. Аҳоли орасида бу ҳолат катта норозиликларни келтириб чиқариши мумкин. Жумладан 2011-йилда Хитойга ўзининг 1000 км² ҳудудини сотиши кўпчилик аҳолини норозилигига сабаб бўлган эди.\nЭрон билан алоқалар ҳозирги кунда турғун ҳолатдадир. Келажакда ҳам бу борада яҳшиланишлар кузатилиши амримаҳол. Чунки Эрон билан Тожикистон алоқаларининг ривожланиши Ўрта Осиёдаги "Буюк Ўйин" доирасида эди, лекин бугунги кунда Эрон бу каби йирик геополитик қиморларга кириш учун етарли кучга эга эмас.\nШунга қарамасдан Тожик ҳукумати бугунги кунда вазиятни яҳшилаш учун ўзига янги шериклар излашда давом этмоқда. Шундай изланишлар оқибати ўлароқ Тожикистон Президенти ўзининг катта аҳамиятга эга делегацияси билан шу йилнинг 23-25 июн кунлари Қувайтга ташриф буюради.\nМазкур учрашувдан Тожикистон ўз ҳудудидаги молия танқислиги туфайли қурилиши чўзилиб кетган электр энергия стансиялари ва сув омборлари қурилишини тугаллаш учун шартномалар тузишни кўзлаган эди. Айнан шу йўл билангина Тожикистон ўзининг қўшниси Ўзбекистоннинг энергия блокадасидан чиқиши ва ўз суверентетини сақлаб қолиши мумкин.\nМаълумки Қувайт 2012 йилда Осиёнинг Араб бўлмаган мамлакатлари ривожланиши учун 2 миллиард АҚШ доллари миқдорда сармоя киритишини эълон қилган эди. Араб дунёсидаги нотинчликлар ва АҚШнинг Форс кўрфази мамлакатлари билан алоқаларининг бузилиши оқибатида Қувайт ўзига бошқа иқтисодий шерикларни топишни мақсад қилиб қўйгани аниқ.\nҲусусан Тожикистонда Қувайтнинг ўрнашиб олиши Эроннинг минтақадаги сиёсий мавқеига путур етказмай қўймайди. Бошқа томондан бу ҳамкорлик мазкур тожик ҳукумати учун ҳам қалтис таваккалдир. Чунки Қувайтнинг бошқа Форс кўрфази мамлакатлари қаторида исломий-радикал гуруҳларни доимий равишда молиялаштириб бориши бугунги кунда ҳеч кимга сир эмас, бу эса Тожикистон ҳудудида ўрнашган жангариларини эътиборидан четда қолмаслиги турган гап.\nХулоса қилиб айтадиган бўлсак бугунги кунда Тожикистоннинг яккаланиши биринчи навбатда унинг зарарига ишлаётгандек туюлсада, аслида эса унга қўшни бўлган мамлакатлар ўзлари учун келажакда катта ҳавфсизлик зонасини яратмоқдалар десак муболаға бўлмайди. На Ўзбекистон учун ва на Россия учун ўз биқинида камбағаллик ботқоғига ботган ва исломий-радикал кучлар таъсирига тушган мамлакатдан ҳеч қандай наф йўқ. Мамлакат келажакда қўшни мамлакатларга жангарилар етказиб берадиган марказга айланиши мумкин. Уни устига ҳозирда ҳам Ўзбекистон Исломий Ҳаракатининг кўпчилик базалари Покистоннинг Тожикистонга яқин бўлган шимолий ҳудудларида ва Тожикистоннинг жанубий шарқий ҳудудларида жойлашган. Фарғона водийсидаги бугунги кундаги Ўзбек-Қирғиз можароларидан фойдаланиб бу радикал гуруҳлар минтақадаги вазиятдни тубдан издан чиқариб юбориши мумкин. Унинг оқибатларини тузатиш учун эса кўплаб йиллар керак бўлади.\nAnonymous2:38 AMIslom Abduganievich sox omon bo'lin O'zbekiston xalqi baxtigaReplyDeleteМукимжан Халматов2:31 PMУзбекистода тожиклар куп, Тожикистонда узбеклар куп.Урфу-одатларимиз хам бир хил.Мен масалан узбек билан тожикни бирга куйиб куйса уларни ташки куринишидан ажрата олмайман.Энг яхшиси Узбекистон билан Тожикистонни битта эканомическая зонага айлантириш керак.Минг йилдан бери бирга яшаётган халк энди яшай олишмайдими.Бир-биримиздан аразлаш, манманлик узимизга кимматга тушяпди, колаверса бутун дунёга кулги буляпмиз.Булди энди бунчалик эгоист булмайлик.агар бирлашсак хакикий кучли келажаги порлок купмиллатли давлат булиб коламиз.ReplyDeleteМ.Назиров10:24 PMТожикистон анчагина Узбекистонга караганда тинчрок,Тожикистон хакида хама провокацияни Каримов гурухи килмокда! хама хийла найранг Каримовдан кутса булади,аммо Имомали Рахмонов унака эмас!мард ахиллик улфатчиликни синдиради Рахмонов! Каримовга ухшаб найранг ковламайди кушнилар билан! Давлат кашшок дейсизу Халк кашшок эмас точикистонда! Узбекистон парапорциясига караганда узбекистонда шунча завод фабрика куп,аммо халки кашшок,точикистонда бало хам йук халки Узбекистонга кура кашшок эмас! Хуллас бу муаммолар Каримов кетгандан кейин хал булиши мумкин! Аммо барбир катта жараёнда узгаришлар булиши аник! Куп кон тукилиши хам мумкин,чунки энди осонгина 1991 йилга ухшаб тахтни эгалашлар булмайди,унда Халк молга ухшаган онасини йукотган худди бузичокдай эди,яъни янги СССРни йукотган халк! хокимиятга кимлар келяпти кетяди 99 фоиз Халк фаркига бормаган! Энди эса халкни кузи очилган,бу дегани жуда катта узгаришларни кутса булади! Рахбарлар хам шундокгина ола колинглар демайди,шунга кон тукилиши мумкин.. Кашшоклаворманг ха деб,олдимизда яна катта глобал кашшоклик бор ундан кейин йук булади,агарда вактида оддий халк успеть килсак,успеть килмасак араб бахори мамлакатларга ухшаб 100лар бахорларимз кашшокликда колиб кетиши хам мумкин...Шунинг учун тожикистон убу демасдан сиз узбекистон узизи ватаниз хакида канака фикрингиз,тирнок тагидан кир ковлаш яхши,аммо чужой тирнокдан эмасда ахир!Узбекистон эса бари кушнилар тирнокини тагидаги кирни ковлаб булди,узини тирноки эса алотарокдай кир босиб кетган.Сиз мумину мусулмонсиз Хурсандбек ошна Астагфуруллах келтириб утирманг менга ошна ))) хуп хам деяверинг найрангни макони Каримовдадир!ReplyDeleteRepliesmaxsimga12:32 PMmaxsim valdiraganda sal ogizga qarang.DeleteReplyМ.Назиров12:51 PMСиз хам каранг ёнбошизга! Тирнок сиёсатини Каримов кашф килганидан хабариз йукми,нима ачигиз келди? Ростда Каримов сиёсати зарарида сиз хам мен хам киргиз хам хакорат сукинишга мажбурмиз,ёки Каримов кушнилари билан бирор марта яхши булганмиди?президент биринчи булиб огзига карамас экан тожику узбаку киргиз огзига кара олмайди.ReplyDeleteXursand Abdullayev12:49 PMXurmatli o'quvchilar, bu maqolalar Tojikistonning geostrategik vaziyatini tarihini, bugunini va kelajagini yoritishga bag'ishlangan. Bu yerda hech qanday prezident shaxsiyati tilga olinmagan. Bu maqola kim "yahshiyu" kim "yomonligini" ham yoritishga qaratilmagan. Faqat real geopolitik vaziyatga baho berilgan. Agar yuqorida keltirilgan ma'lumotlarga aloqador Faktlar sizda bo'lsa marhamat bizga habar qiling, albatta uni o'zgartiramiz.ReplyDeleteAdd commentLoad more...\nАбдураҳим Пўлат АҚШ Президенти Барак Обамага: АҚШ ва бутун дунёда анти-исломий қарашлар фақат ортади “Бирлик” Партияси лидери Абдураҳим Пўлат АҚШ Президенти Барак Обамага “АҚШ ва бутун дунёда анти-исломий қарашлар фақат ортади” деб ном бе...


Прокуратура Роналдуни яна безовта қилмоқда. 5 йиллик қамоқ хавфи бор\n19:19 / 13.06.2017\nКриштиану Роналду солиқларни тўлашдан бўйин товлашда айбланди. Мадриднинг «Реал» клуби ҳужумчисига нисбатан тегишли даъво аризаси Испания прокуратураси томонидан тақдим этилган, деб хабар бермоқда Евроньюс.\nПрокуратура маълумотига кўра, португалиялик 2011 ва 2014 йиллар оралиғида давлат хазинасига 14,7 миллион евро миқдорида маблағ тўламаган. Прокуратура баёнотида айтилишича, Роналду «2010 йилда яратилган ташкилотдан Испанияда ўз даромадларини яшириш мақсадида атайин фойдаланган».\nУмумий ҳисобда футболчи молиявий найрангларнинг тўрт ҳолатида айбланмоқда. У бир йилдан беш йилгача озодликдан маҳрум этилиши мумкин.\n2017 йил давомида испан нашрлари Роналдуга 8 миллион евролик солиқни тўламагани учун 12 ойлик қамоқ жазоси таҳдид қилаётгани ҳақида ёзишганди. Кейинроқ португалиялик футболчи кўнгилли равишда 6 миллион евро тўлаб бергани ва иш ёпилгани маълум қилинди.


Сенат қимматбаҳо тошлар тўғрисидаги қонунни қабул қилди\n11:41 / 29.05.2021\nОлий Мажлис Сенатининг ўн бешинчи ялпи мажлиси доирасида сенаторлар «Қимматбаҳо металлар ва қимматбаҳо тошлар тўғрисида»ги Ўзбекистон Республикасининг Қонунини кўриб чиқиб қабул қилди. Қонун билан қимматбаҳо тошлар ва металлар соҳасига бир қанча янгиликлар киритилмоқда.\nМазкур Қонун Ўзбекистон Республикаси Президентининг 2019 йил 18 майдаги «Ўзбекистон Республикасида заргарлик тармоғини жадал ривожлантириш чоралари тўғрисида»ги Фармони билан белгиланган вазифаларни ўз ичига олган.\nҚонун Ўзбекистон иқтисодиёти учун муҳим аҳамиятга эга бўлган қимматбаҳо металлар ва қимматбаҳо тошлар муомаласи соҳасидаги муносабатларни тартибга солишга қаратилган.\nБу эса соҳада хуфиёна иқтисодиётнинг олдини олишда ҳам муҳим омил бўлади. Қолаверса, ушбу ҳужжат заргарлик буюмлари асиллик даражасини белгилаш ва тамғалаш тизимини, шунингдек, уларнинг сифатини назорат қилиш тартиб-таомилларини давлат-хусусий шериклик механизмини қўллаган ҳолда такомиллаштиришга ҳам йўналтирилган.\nСенат раиси Танзила Норбоевага кўра, заргарликда ёпиқ ёки яширинча ишлайдиган ҳолатларга чек қўйиш бўйича самарали тизим ҳам йўлга қўйилмоқда.\n«Узоқ йиллар давомида тармоқда қимматбаҳо металлар айланмасининг 90 фоиздан ортиғи хуфиёна тарзда амалга оширилган. Қонуннинг қабул қилиниши билан ушбу тармоқда тадбиркорлар олдида янада ҳалол ишлаш имкониятлари пайдо бўлади. Маҳсулот сифати ошади ва аҳолининг заргарлик буюмларига бўлган эҳтиёжи ишончли таъминланади», деди Норбоева.\nСенатнинг Бюджет ва иқтисодий ислоҳотлар масалалари қўмитаси раиси Эркин Гадоев қонуннинг қабул қилиниши аҳоли бандлигига ҳисса қўшишини таъкидлади.\n«Жисмоний шахсларнинг олтин қазиб чиқариш билан боғлиқ фаолиятида кўпчилик жавобгарликка тортилди, ҳар хил нохуш ҳолатларга учраган ва ўлим билан тугаган ҳолатлар ҳам юз берди. Шуларни ҳисобга олган ҳолда қонун билан бу фаолият тартибга солинмоқда, шунингдек қонун билан аҳоли бандлиги ҳам таъминланади. Миллий заргарлик фаолияти юқори қўшилган қийматга эга бўлган заргарлик буюмларини ишлаб чиқариш ва уни истеъмол бозорига олиб чиқиб сотишда тенг шароитларни яратади», деди Гадоев.\nШунингдек, қонун қабул қилиниши қимматбаҳо металлар ва тошлар муомаласи соҳасидаги давлат органлари, бошқа иштирокчиларнинг ваколатлари ва жавобгарлик соҳаси аниқ белгиланиши тармоққа инвестициялар, шу жумладан, хорижий инвестицияларни кенг жалб этиш, рақобат муҳитини яхшилаш учун қулай шароит яратади.\nХусусан, Қонунга биноан устав фондида давлат улуши бўлмаган ёки 50 фоиздан кам давлат улуши бўлган тадбиркорлик субъектларига қимматбаҳо металлар ва тошларни сарфлаш, ҳисобга олиш ва сақлаш тартибини мустақил белгилаш ҳуқуқи берилмоқда.\nҚимматбаҳо металлар ва қимматбаҳо тошлардан ясалган заргарлик ва бошқа буюмларнинг асиллик даражасини аниқлаш ва тамғалаш масалалари ҳам қонунда батафсил ўз ифодасини топган.\nҚонунни ишлаб чиқишда Беларусь, Ҳиндистон, Канада, Қозоғистон, Молдова, Россия Федерацияси, Италия ва Туркия ҳамда Вена конвенциясини ратификация қилган 19 та давлатнинг илғор тажрибаси ўрганиб чиқилган.\nШунингдек Қонун хусусий секторнинг қимматбаҳо металлар айланмасида ўз фаолиятини очиқ, шаффоф олиб боришига имконият яратади.\nСенатнинг саккизинчи ялпи мажлисида Қонунни қайта кўриб чиқиш тўғрисида қарори қабул қилинган эди.\nСенат томонидан билдирилган таклиф ва эътирозлар манфаатдор вазирлик ва идоралар томонидан кўриб чиқилиб, Қонунда ўз аксини топганини инобатга олган ҳолда Қонун ялпи мажлисга киритилгани қайд этилди.


Молия вазирлиги кайси тизимда конунбузилиш холатлари купайганини маълум килди – КУН УЗ\nГлавная / Иктисодиёт / Молия вазирлиги кайси тизимда конунбузилиш холатлари купайганини маълум килди\n11.10.2019\tИктисодиёт Comments Off on Молия вазирлиги кайси тизимда конунбузилиш холатлари купайганини маълум килди 48 Показы\nМолия вазирлиги Давлат молиявий назорати департаменти ва унинг худудий бошкармалари томонидан 2019 йилнинг 9 ойида утказилган назорат тадбирлари натижалари тугрисида маълумот берди.\n2019 йилнинг 9 ойида Давлат молиявий назорати департаменти томонидан «Давлат молиясини бошкариш ахборот дастури» (ДМБАД) ва «UzASBO» дастури маълумотлар базасидан кенг фойдаланган холда 1147 та касб-хунар коллежлари ва академик лицейларда, 41 та олийгохларда, Маданият вазирлиги тизимидаги 516 та муассасаларда, 154 та туман (шахар) ободонлаштириш бошкармаларида, Бухоро ва Сурхондарё вилояти махаллий бюджетининг тузилиши ва ижроси, шунингдек 212 та махаллий бюджет ва 44 та бошка ташкилотларда хамда 28 та туман (шахар)лардаги 551 та махаллий бюджет ташкилотларида жами 2 655 та муассасаларида камерал назорат тадбирлари утказди.\nКамерал назорат тадбирларига камраб олинган муассасаларнинг 820 тасида (31%) 22,6 млрд. сум микдорида бюджет конунчилигини бузилиш холатлари аникланиб, назорат тадбирлари давомида курилган чора-тадбирлар натижасида 16,5 млрд. сум маблаглар бюджетга тикланди.\n2019 йилнинг 9 ойлиги даврида утган йилнинг мос даврига нисбатан камерал назорати тадбирлари билан 3 мартага куп муассасалар камраб олинган булиб, шунга мос холда бюджет интизомини бузилиш холатлари хам 3 мартага куп аникланган.\nМаълумот учун: 2018 йилнинг 9 ойлигида 997 та бюджет муассасаларида камерал назорат утказилган булиб, шундан 432 тасида 7,3 млрд. сумлик бюджет интизомини бузилиш холатлари аникланган.\nХисобот даврида назорат тадбирларининг асосий кисми бюджетдан маблаг олувчи ташкилотларда маблаглардан максадли фойдаланиши ва молиявий интизомга риоя этилиши юзасидан утказилган булиб, 5487 та назорат тадбирларидан 4461 тасида (81,3%) 91,4 млрд. сумлик конунбузилиш холатлари аникланиб, ушбу асоссиз харажатларнинг 83 млрд. суми (91%) давлат бюджетига тикланиши таъминланди.\nМаълумот учун: 2018 йилнинг 9 ойлигида 3568 та бюджет муассасаларида утказилган назорат тадбирларининг 2996 тасида 38,3 млрд. сумлик бюджет интизомини бузилиш холатлари аникланиб, шундан 28,4 млрд. суми (74,2%) бюджетга тикланган.\n2019 йилнинг 9 ойи давомида аникланган бюджет интизомини бузилиш холатлари Халк таълими вазирлиги тизимидаги муассасаларида 18,9 млрд. сумни ташкил этиб, 2018 йилнинг мос даврига нисбатан конунбузилиш холатлари 9,8 млрд. сумга (2 марта) купайган.\nШунингдек, Олий ва урта махсус таълими вазирлиги тизими ташкилотларида аникланган конунбузилиш холатлари 12,1 млрд. сумни ташкил этиб, 2018 йилнинг мос даврига нисбатан 10,4 млрд. сумга (7 марта), Мактабгача таълим вазирлиги тизимидаги муассасаларида аникланган конунбузилиш холатлари 6,6 млрд. сумни ташкил этиб, 2018 йилнинг мос даврига нисбатан\n3,5 млрд. сумга (2 марта) купайган.\nШу билан бирга, хисобот даврида Согликни саклаш вазирлиги муассасаларида аникланган конунбузилиш холатлари 10,2 млрд. сумни ташкил этиб, 2018 йилнинг мос даврига нисбатан (10,7 млрд. сум) камайган булса-да, йирик микдорда конунбузилиш холатлари сакланиб колмокда.\nЙирик микдордаги молиявий хато ва камчиликлар Жиззах (13,5 млрд. сум), Андижон (9,2 млрд. сум), Самарканд (7,7 млрд. сум), Сурхондарё (7,1 млрд. сум), Тошкент (7,3 млрд. сум) вилоятларига ва Тошкент шахрига (7,5 млрд. сум) тугри келмокда.\nНазорат тадбирларида аникланган 84,3 млрд. сум конунбузилиш холатлари буйича 3 004 та назорат тадбирлари хужжатлари тегишли чоралар куриш учун прокуратура органларига юборилди.\nХисобот даврида бюджет интизомини бузилишига йул куйган бюджет ташкилотларининг 261 нафар мансабдор ва масъул шахсларига белгиланган тартибда 191,4 млн. сумлик маъмурий жарима кулланилди.\nШунингдек, хисобот даврида Давлат молиявий назорати департаменти томонидан бюджет ва бюджетдан маблаг олувчи ташкилотларнинг 2019 йил учун харажатлар сметаси ва штат жадвалларини меъёрий хужжатлар хамда аник хисоб-китоблар асосида режалаштирилиши юзасидан профилактика назорат тадбирлари утказилиб, 29,1 млрд. сум микдорида ортикча режалаштирилган харажатларнинг олди олинди.\nДавлат максадли жамгармалар ва бошка жамгармалар маблагларини максадли сарфланиши юзасидан утказилган 1 069 та молиявий назорат тадбирларида 61,2 млрд. сум микдорида конунбузилиш холатлари аникланиб, шундан 42,8 млрд. суми (70%) тикланиши таъминланди хамда 51,9 млрд. сум микдоридаги конунбузилиш холатлари буйича 509 та назорат тадбирлари хужжатлари конуний чора куриш учун прокуратура органларига юборилди.\nБундан ташкари, Хукумат кафолати остида жалб килинган кредит маблагларидан максадли фойдаланилиши юзасидан утказилган 116 та назорат тадбирларида 6,7 млрд. сум микдорда ноконуний харажатларга йул куйилганлиги аникланиб, шундан 3,4 млрд. суми тикланди хамда 6,3 млрд. сум микдоридаги конунбузилиш холатлари буйича 88 та назорат тадбирлари хужжатлари хукукий бахо бериш учун прокуратура органларига юборилди.\n«Узпахтасаноат» АЖ тизимидаги пахта тозалаш корхоналарида 2018 йил хосилидан тайёрланган пахта хомашёсини кабул килиш, кайта ишлаш, пахта махсулотларини сотиш буйича хисоб-китобларнинг хакконийлиги юзасидан утказилган 158 та назорат тадбирларининг 88 тасида 120,3 млрд. сум микдорида конунбузилиш холатлари аникланиб, назорат тадбири хужжатлари тегишли чора куриш учун прокуратура органларига топширилди.\nХукумат ва хукукни мухофаза килиш органларининг карорлари ва топширикларига асосан 223 та хужалик юритувчи субъектларда молиявий хужалик фаолияти юзасидан назорат тадбирлари утказилган булиб, аникланган 22,3 млрд. сум микдоридаги молиявий конунбузилиш холатлари буйича назорат тадбирлари хужжатлари конуний чора куриш учун хукукни мухофаза килиш органларига юборилди.\nДавлат молиявий назорати департаменти томонидан 2019 йилнинг 9 ойида утказилган жами 7 152 та молиявий назорат тадбирларида 302,8 млрд. сум микдорида конунбузилиш холатлари ва бошка хато-камчиликлар аникланиб, шундан 148,7 млрд. суми (49,1%) бюджет ва максадли жамгармалар хамда хужалик субъектлари хисоб ракамларига тикланиши таъминланди.\nХисобот даврида махаллий бюджетларнинг тузилиши ва ижроси юзасидан Тошкент, Бухоро ва Сурхондарё вилоятларида кенг камровли назорат тадбирлари утказилди.\nМахаллий бюджетлар тузилиши ва ижроси юзасидан утказилган назорат тадбирлари якунлари тегишли вилоят хокимликларида махаллий бюджетдан маблаг билан таъминланадиган муассаса ва ташкилотларнинг рахбарлари ва масъул ходимлари иштирокида мухокама килиниб, аникланган бюджет интизомини бузилиш холатларини такрорланмаслик юзасидан тегишли чора-тадбирлар белгиланди.\nШунингдек, бюджет интизомини бузилишига йул куйган муассаса ва ташкилот рахбарларига нисбатан тегишли хокимларнинг карори билан интизомий чоралар курилди.\nИжтимоий тармокда Кашкадарё вилоятининг Нишон туманида далани пайхон килган куйлар суйиб ташлангани тугрисида хабарлар таркалди. …\nРоналду бир карорга келган: У «Реал»ни тарк этади


«Бу менинг автомобилим, деган тушунча оддий ҳол бўлиб қолган» — Акмал Бурхонов хизмат машиналари ҳақида – Газета.uz\nLotinchada 27 ноябр 2020, 17:45 Сиёсат\nКоррупцияга қарши курашиш агентлиги директори Акмал Бурхонов Sevimli телеканалига берган интервьюсида давлат идоралари ва мансабдор шахсларнинг қимматбаҳо автомобиль маркаларини сотиб олишига яна изоҳ берди. Аввалроқ, у «давлат хизматчиларига қоидаларни қабул қилиш ва чекловларни қўллаш орқали «ҳалоллик вакцинаси»ни сингдиришдан бошқа илож йўқ», деб айтган эди.\nАгентлик раҳбари «давлат ўз хизматларини энг яхши мол-мулк билан таъминлашга интилишини, аммо пандемия шароитида мавжуд вазиятни ҳисобга олган ҳолда, давлат харидлари ва умуман давлат бюджети харажатларини оптималлаштириш тўғрисида президент ва ҳукумат даражасида қарорлар қабул қилинганлигини» таъкидлади.\n«Аммо автотранспорт воситаларини сотиб олиш, айниқса, вилоят ва туманлар ҳокимликлари даражасида транспорт воситаларини қиммат нархларда сотиб олиш бюджет маблағларидан самарасиз фойдаланишга олиб келади», — деди Акмал Бурхонов ва бу борада тегишли текширувлар ўтказилганлигини қўшимча қилди.\nУнинг сўзларига кўра, тадқиқотлар шуни кўрсатдики, бундай ҳолатлар оз эмас, балки ўнлаб юз берган. Бу бўича иш бошланган бўлиб, у ёзда транспорт вазирлиги томонидан ишлаб чиқилган президент фармони лойиҳаси ҳақида айтиб ўтди. Ҳужжатда хизмат автомашиналарини давлат идоралари раҳбарлари ва уларнинг ўринбосарларига шахсан тайинлаш, автомашиналарни GPS орқали кузатиб бориш ва уларнинг хизмат мақсадларида ишлатилиши устидан жамоат назоратини ўрнатиш таклиф қилинди.\n«Афсуски, биз кўпинча шундай ҳолатларнинг гувоҳи бўламизки, машиналардан шахсий, оилавий мақсадларда ишлатилишини тез-тез учратамиз. Масалан, болаларни мактабга олиб бориш ёки бозорларда харид қилиш учун. Бу менинг автомобилим деган тушунча оддий ҳол бўлиб қолган», — деди агентлик директори.\nУнинг таъкидлашича, ўзи ҳукумат томонидан ижарага олинган навбатчи машинадан фойдаланади. «Биз агентлик раҳбари учун махсус машина сотиб олмаганмиз», — дейди Акмал Бурхонов.\nКоррупцияга қарши курашиш агентлигининг «Газета.uz»га маълум қилишича, Акмал Бурхонов ҳукуматга тегишли Mercedes Benz русумли хизмат автомобилидан фойдаланади.\nТаҳририят 9 октябрь куни агентлик ҳар бири 311,1 млн сўмдан учта Malibu-2 автомашинасини сотиб олганини аниқлади (1, 2, 3). Агентликнинг таъкидлашича, машиналар биринчи ўринбосар ва директорнинг икки ўринбосари учун сотиб олинган.\nПрезидент қарорига (ПҚ-4761) биноан агентлик директори мақоми, меҳнатга ҳақ тўлаш шартлари, тиббий ва транспорт хизматларига кўра вазирга, директор ўринбосарлари эса вазир ўринбосарларига тенглаштирилган.\nХизмат мақсадларида фойдаланиш учун транспорт воситаларини белгиланган муддатларда сотиб олиш ёки ёллаш фақат Молия вазирлиги билан келишилган ҳолда республика бюджетидан молиялаштириладиган ташкилотлар томонидан амалга оширилади.\n«Коррупцияга қарши кураш агентлиги директори учун хизмат автомашинасини сотиб олиш учун 595 млн сўм ажратилган, аммо пандемия билан боғлиқ мавжуд вазиятдан келиб чиқиб, маблағ давлат бюджетига қайтарилган. Ҳозирда агентлик директори Акмал Бурхонов давлат томонидан берилган навбатчи автомашинадан фойдаланади. Президент томонидан тайинланадиган директорнинг биринчи ўринбосари учун Malibu русумли автомобиль молиявий йил якунланаётгани сабаб, молия вазирлиги билан келишилган ҳолда олдиндан сотиб олинган», — дейилади агентлик хабарида.\nАввалроқ Молия вазири Тимур Ишметов ҳам давлат хизматчилари томонидан қимматбаҳо машиналар сотиб олинишига изоҳ берганди.\nСурхондарё ҳокимлиги иккита Skoda Kodiaq хариди юзасидан изоҳ берди 9 июн 2021, 20:37


Ўзбекистонда ароқ дўконлари янги лицензия олди\nБундан 9 кун муқаддам – 1 октябр куни Ўзбекистонда алкоголли ичимликлар ҳамда тамаки маҳсулотлари чакана савдосини аввал берилган рухсатномалар билан амалга ошириш тўхтатилди. Ўзбекистон республикаси Вазирлар Маҳкамасининг 2012 йил 7 март кунги 65- қарорига биноан ароқ-вино ва тамаки сотувчи дўконлар тегишли қонунлар талабларидан келиб чиқиб, агар зарурат бўлса, ўз жойини ўзгартириши ва янги лицензия олиши керак эди.\n“Алкоголли ва тамаки маҳсулотлари тарқатилиши ва истеъмолини чеклаш тўғрисида”ги қарор матнида ўша талаблар нималардан иборат эканлиги айтилмаган, лекин мавзу юзасидан эълон қилинган хабарларда, гап ароқ сотувчи дўконларни болалар муассасаларидан муайян узоқликда жойлаштириш ҳақида борганлиги ўқиш мумкин.\nҲукуматнинг 65-қарорида ароқ-вино ва тамаки сотувчи дўконлар дислокациясини қайта кўриб чиқиш учун Ишчи гуруҳ тузилажаги айтилган.\nХўш, ўша гуруҳ дўконларни жойидан жилдирдими-йўқми?\nСавол жавобини Наманган вилояти Чортоқ тумани мисолида топишга ҳаракат қилиб кўрдик.\n“Чортоқшаробсавдо” базасининг ўзини таништирмаган мутасаддисига кўра, туман марказидаги дўконлар талабга жавоб бергани учун ўз ўрнидан қўзғатилгани йўқ.\n- Талабга жавоб берганлиги учун қолган. Лицензияси бор, ҳаракат қилаяпти, ишлаяпти. Савдо ҳажми ўзгаргани йўқ. Товарооборотимизга таъсир қилгани йўқ. Дўконлар лицензиясини бошқатдан олиб ишлаяпти, дейди алкогол ичимликлари савдоси билан шуғулланадиган мутахассис.\nУнинг айтишича, Чортоқ туманидаги ароқ дўконларининг ҳаммаси 65-қарорга мувофиқ 1 октябрдан янги лицензияларни олишган.\n- Марказда 5та дўкон бор. Шу дўконлар бир ойда тахминан 120 миллион сўм атрофида савдо қилади,- дейди “Чортоқшаробсавдо” базасининг ўзини таништирмаган мутасаддиси.\nЧортоқ тумани марказида, 2010 йилги маълумотга қараганда, 52,8 минг киши истиқомат қилади.\nАроқ сотиладиган дўконларнинг бир жойдан бошқа жойга кўчирилишини ичувчилар сезмаса, бошқалар илғамай қолиши ҳам мумкин.\nЛекин бу соҳадаги ўзгаришни маҳалла оқсоқоллари билади, деб Тошкентдаги маҳаллалардан бири билан боғландик. Озодликка шахси сир қолиши шарти билан гапирган маҳалла оқсоқолининг айтишича, қарор кучга кирганидан кейин ён атрофдаги ароқ дўконлари ёпилган.\n- Маҳалланинг ҳудудида, ичида йўқ унақа магазинлар. Йўлнинг нариги бўйи бозор бўлганлиги учун иккита дўкон бор эди. Ҳозир улар ëпилди. 1-октябрда кучга кирганидан ëпилди. Ишламайди ҳозир. Уларнинг лицензияси ўша пайтгача эди. Шунинг учун ëпилди иккаласи ҳам,- дейди Тошкентдаги маҳаллалардан бири ходими.\nМустақил иқтисодчи Миркомил Тошкандий 1 октябрдан бери спиртли ичимликлар савдосида кузатилаётган ўзгаришлар ҳақида Озодликка буларни айтди.\n- Ҳозир кўчадаман мен. Келаëтган эдим циркнинг олдидан. Ўша ерда ҳам бор. Ўзим яшайдиган жойда иккита точка бор. Бемалол олса бўлади. Тамаки маҳсулотлари умуман дўконларда муаммо эмас. Озиқ-овқат сотадиган дўконларнинг кўпида бор. Спиртли ичимликлар махсус белгиланган жойларда ҳамма жойда бор. Бемалол сотиб олса бўлади. Катта муаммо эмас у, дейди Миркомил Тошкандий.\nМасала юзасидан Интернетдаги хабар\nЎзметроном сайти хабари Миркомил Тошкандий айтган гапларнинг мутлақо аксидир. (Тошкент – катта, мавзелардаги шароит бир-бирига ўхшамаслиги мумкин)\nСайтга кўра, “Ўзбекистонда спиртли ичимликлар билан савдо қилувчи деярли барча дўконлар ўз ишини вақтинча тўхтатган. Аҳвол ақл бовар қилмас даражага етган. Одамлар тўю тўркинга на ароқ ва на коньяк сотиб ола билаяпти”.\nМақола муаллифи фикрича, ароқ-вино ва тамаки сотиш учун янги лицензия олиш кераклигини белгилаб қўйган 65-қарор коррупциянинг янада авж олишига хизмат қиладиган ҳужжатдир.\n“Муаммо лицензиянинг ақл бовар қилмас даражада қимматлигида, муаммо дўконнинг мактаб ва боғчалардан лозим узоқликда турганлигини исботлашдадир. Бу эса, амалдорга пора бермай исботлаш мутлақо имконсиз юмушдир”, деб ёзди сайт.


Microsoft компанияси PowerPoint’га рақобатчи дастур тақдимотини ўтказди\n09:41 / 12.08.2015 2096\nMicrosoft компанияси Sway дастурининг тақдимотини ўтказди. Ушбу дастур тақдимотлар, ҳисоботлар ва рақамли лавҳалар тайёрлашга мўлжалланган. Айтилишича, у машҳур PowerPoint дастурини ушбу бозордан сиқиб чиқариши мумкин.\nPowerPoint’дан фойдаланиш тақдимотлар яратишда аллақачон оддий ҳолга айланиб улгурган. Шу билан бирга, унинг имкониятлари барча конференциялар ва тадбирларда қайта-қайта намойиш этилгани боис бироз эскиргандай туюлади. Sway эса бу соҳага янгилик олиб киришга, тақдимотлардан кўп фойдаланувчиларга янги имкониятлар беришга мўлжалланган.\nУнинг PowerPoint’дан устун томонилари сифатида қуйидагилар кўрсатилмоқда:\nБарча платформаларда қўллаш имконияти – Sway’нинг веб-версиясидан фойдаланиш ёки унинг Windows 10, iPhone ва iPad’га мўлжалланган версияларини кўчириб олишингиз мумкин.\nВеб-контент билан интеграция – Sway интернет билан биргаликда ишлашга ихтисослаштирилган. Бир неча осон ҳаракатлар билан слайдларга Twitter, Facebook ва Pinterest’даги постларни, OneDrive, YouTube, SoundCloud, Vine, Vimeo, Flickr, Giphy’даги мультимедиа материалларини жойлаштириш мумкин бўлади.\nСоддалик – PowerPoint профессионал дастури ҳисобланади, Sway’да эса махсус кўникмаларсиз ишлаш мумкин.\nНиҳоят, дастур бепулдир. Уни Microsoft’да ўз саҳифасига эга ҳар қандай фойдаланувчи кўчириб олиши мумкин.


16 июн 2021, Тошкент вақти: 05:39\nКатерина Тихонова, Владимир Путин ва Марина Воронцова (чапдан ўнгга)\nБир неча кун олдин бўлиб ўтган Санкт-Петербург иқтисодий форумида “тарихий воқеа” юз берди: Россия президенти Владимир Путин илк бор ўз фарзандлари – Катя ва Маша билан бирга тадбирда иштирок этди. Улар Путиннинг расман ҳозирча тан олинмаган қизлари бўлиб, бири – Тихонова, иккинчиси Воронцова фамилиясида.\n“Озодлик” радиоси рус хизмати Путин қизларининг мутахассис ва раҳбар сифатидаги аҳамияти, уларнинг биринчи марта бу тахлит оммавий кўриниш бериши сабаблари ва бундан кўзланган мақсад хусусида Карнеги фонди таҳлилчиси Андрей Колесников, “Инсайдер” журналисти Сергей Ежов ҳамда телетанқидчи Александр Мельманлар билан суҳбатлашди.\nСергей Ежовга кўра, бу икки аёл Путиннинг қизлари эканлиги эндиликда “сирлиги қолмаган сир”. Шунга қарамай, уларнинг отаси билан бирга Форумда иштирок этгани катта воқеа бўлган. Аммо Россия президенти ҳозирча “фақат қонуний никоҳдан туғилган” болаларини кўрсатиш билан чекланиб қолмоқда.\n“Ҳамкасбларимиз ўтказган суриштирувларга кўра, Путиннинг Питерда камида бир нафар никоҳсиз туғилган қизи бор. Яна Алина Кабаеванинг эҳтимол бир неча фарзанди бўлиши мумкинлигини ҳам ёддан чиқармаслик керак”, дейди у.\nКарнеги фонди таҳлилчиси Андрей Колесников бу воқеани Путиннинг мамлакат бошқарувини авлодларига бераётгани нишонаси сифатида кўрганини айтади. “Бир пайтлар Назарбоев ва Каримов шундай йўл тутган эди, Лукашенко шунга ҳозирлик кўрмоқда, мана энди Путин ҳам”, дея ўз мулоҳазасини билдирган Колесников.\nРоссия раҳбарининг иккала эҳтимолий қизи ҳам юқори лавозимларни эгаллаб, профессионал фаолият билан шуғулланади. Айниқса, Екатерина Тихонованинг иши бу борада кўпроқ қизиқиш уйғотиши табиий. Зеро, у Математик тадқиқотлар институти таркибидаги Миллий интеллектуал захиралар маркази раҳбаридир.\nДарвоқе, Тихонованинг бевосита бошлиғи бўлмиш Институт директори Садовничий айни пайтда МДУ ректори ҳам. Бу лавозимга уни Путиннинг ўзи, академик таълим қоидаларига хилоф равишда қайта тайинлаган эди...\n“Биринчи шахс қизлари”нинг профессионал жиҳатларига тўхталаркан, Колесников, хусусан, касби эндокринолог бўлган Мария Воронцованинг иқтисодий форумда спикерлик қилиши ғалатироқ бўлиб, эҳтимол, у илк марта катта медиадаврада пайдо бўлгани учун ўзини бир оз ноқулай сезганига қарамай, ҳар ҳолда мулоҳазали кўринганини, яъни “сўзлаётган сўзининг маъносини билиши аниқ”лигини айтади.\nЮқорида эслатганимиздек, гарчи сир аллақачон фош этилган бўлса-да, Путиннинг ўзи қизларини расман тан олмаган. Қатор мустақил ОАВ вакиллари турли пайтларда Россия президентига шу ҳақда тўғридан-тўғри савол бериб, тилидан тутишга уринган бўлса ҳам, бундан натижа чиқмаган. Масалан, сўнгги катта матбуот анжуманида Би-би-си мухбири Фарида Рустамова Путиндан “Екатерина Тихонова сизнинг қизингизми?” деб тикка сўраганида ҳам у аравани қуруқ олиб қочганди.\n“Озодлик” мухбири шуларни назарда тутган ҳолда телетанқидчи Александр Мельманга юзланиб, россиялик журналистлар шу саволни қизларнинг ўзларига бера олиши-олмаслиги ҳақида сўради.\n“Йўқ, бу табу. Ёзилмаган қонун-қоидаларни ҳамма билади. “Сиз ўшами?” деб савол берган журналистнинг ҳолига вой. 2008 йилда Алина Кабаева билан Путин турмуш қуришгани ҳақида ёзгани учун очилганига икки ой тўлмасдан ёпилиб кетган "Московский корреспондент" газетасининг тақдири россиялик журналистларга унутилмас сабоқ бўлган”, деб жавоб берди телетанқидчи.\nФорум доирасида кечган суҳбатлардан бирида Тихонова, чет эл инвестициясини жалб қилиш ҳақида гапираркан, бир исмни тилга олди: Кирилл Александрович. ОАВда уни Кирилл Александрович Дмитриев, Россия тўғридан-тўғри инвестициялар фонди раиси ўлароқ танишади. Энг муҳими, кўпчилик уни “Путиннинг вориси” деб ҳисоблайди.\nСергей Ежов унинг шахсига ва президентнинг унга нисбатан ҳусни таважжуҳига ойдинлик киритиб берди.\n“Дарҳақиқат, Дмитриев биринчи шахс оиласига жуда яқин. Унинг хотини Тихонова билан дугона, Екатерина Тихонова билан Кирилл Шамаловларнинг никоҳ тўйида иштирок этгани бизга маълум. Анчадан бери у Россияга келадиган энг йирик пул оқимини назорат қилади. Қанақадир вазир ёки президент маъмурияти амалдори эмас, расмий лавозимда бўлмаган одамга бу қадар ваколат берилиши жуда аниқ сигнал. Яъни, бўлғуси ворис бўлмаган тақдирда ҳам, шубҳасиз, Путин севган, у ниҳоятда катта ишонч билдирган ва шахсан ҳомийлик қиладиган кишилардан бири бу Дмитриев. Давлат учун амалий жиҳатдан ғоят фойдали кадр”, дейди Ежов.\nЯна айрим тахминларга кўра, қизларнинг отаси билан бирга кўриниш бериши Путин имижини яхшилашга қаратилган пиар-кампания бўлиши мумкин. Бу билан гўё жамоатчиликка: “Мана, кўриб қўйинглар, бу президентнинг фарзандлари. Аммо улар хорижда ялло қилиб юришгани йўқ. Улар шу ерда, Россияда ва Россия манфаатлари учун меҳнат қилмоқда”, демоқчи бўлишган.